Anak Kena Chickenpox? Nah, Cuba Rawatan Semula Jadi Ini Di Rumah, Pasti Berkesan!

Kalau kena
chickenpox
atau cacar air mesti rasa tak selesa, kan? Jangan risau ada kaedah semula jadi sebagai rawatan cacar air yang boleh dicuba di rumah.

Rawatan cacar air

Merupakan
 jangkitan biasa yang berlaku dalam kalangan kanak-kanak
 disebabkan oleh virus varicella.

Ia merupakan penyakit yang senang berjangkit dan boleh merebak daripada seorang individu ke individu lain.

Seseorang yang dijangkiti virus ini akan mengalami demam dan timbul ruam lepuh (blisters).

Jika mengalaminya, rawatan cacar air melibatkan pengurusan simptom sehingga badan anda mampu melawan jangkitan.

Kaedah semula jadi sebagai rawatan cacar air

Walaupun jangkitan ini biasanya berlaku kepada kanak-kanak, namun tidak dinafikan individu dewasa juga tidak terkecuali untuk mengalaminya.

Jadi berikut beberapa tip menggunakan kaedah semula jadi yang boleh dicuba:

#1. Aloe vera

Gel lidah buaya
 membantu menyejukkan dan menenangkan kulit gatal dan meradang.
Ia mempunyai sifat antiradang yang boleh mengurangkan rasa gatal dan melembapkan kulit.

Jika ingin mencuba cara
merawat cacar air
 ini, anda hanya perlukan
tumbuhan aloe vera
.

Ambil daun aloe vera dan keluarkan isi gel yang terdapat di dalamnya.

Pindahkan gel tersebut ke dalam bekas kedap udara.

Sapu dan biarkan gel tersebut pada ruam cacar.

Ulang sapuan gel sebanyak 2 hingga 3 kali sehari.

#2. Madu

Madu adalah antara kaedah semula jadi terbaik untuk merawat luka. Tapi pastikan anda
menggunakan madu
 asli.

Bahan ini dapat mengurangkan keinginan untuk menggaru kawasan bermasalah dan membantu mengurangkan parut.

Caranya:

Sapukan sedikit madu pada kawasan jangkitan.

Biarkan selama lebih kurang 20 minit.

Kemudian, lap dengan lembut menggunakan kain atau tisu basah. Boleh juga memilih untuk membilas dengan sedikit air.

Ulang rawatan cacar air ini 2x sehari.

#3. Mandian
baking soda

Baking soda
atau
serbuk penaik
 dapat membantu meredakan ruam dan gatal pada kulit. Ia mempunyai sifat antimikrob dan boleh membantu mempercepatkan proses pemulihan.

Anda juga boleh menambah cecair antiseptik ke dalam air mandian. Anda memerlukan:

Serbuk penaik
 – 1 cawan

Air suam untuk mandi

Caranya:

Masukkan
serbuk penaik
 dan air di dalam baldi.

Siramkan air mandi pada badan.

Lakukan mandian ini setiap hari sehingga sembuh.

Jika menggunakan tab mandi, anda cuma perlu rendamkan diri untuk tempoh kira-kira 10 hingga 20 minit.

#4. Mandian oat

Mandian ini sangat baik sebagai  kaedah semula jadi bagi
merawat cacar air
.

Oat dikatakan dapat membantu menghilang dan menenangkan kulit dijangkiti. Ia mengurangkan rasa gatal dan bertindak sebagai agen pelembap yang hebat.

Bahan diperlukan:

Oat – 2 cawan

Air – 4 cawan

Beg kain atau kain bersih

Air suam

Tab mandi atau baldi

Caranya:

Kisar oat dan rendamkan ia dalam bekas berisi 4 cawan air. Biarkan selama beberapa minit.

Kemudian, masukkan campuran ke dalam beg kain. Jika tiada, anda boleh masukkan campuran ke dalam kain bersih dan ikat dengan ketat.

Letakkan campuran ke dalam tab mandi berisi air suam dan rendam selama beberapa minit.

Jika tiada tab, letakkan campuran ke dalam baldi berisi air suam dan siramkan badan dengan air tersebut.

Ulang rawatan cacar air ini sekali setiap hari.

#5. Rebusan daun jambu

Daun jambu sering digunakan dalam perubatan Ayurveda dan Cina bagi merawat kerengsaan dan jangkitan kulit.

Ini kerana daun tersebut mempunyai sifat antimikroba dan kaya
vitamin C
. Ia dapat mengurangkan ruam dan mencegah kewujudan parut.

Bahan diperlukan:

Daun jambu batu – 10 hingga 12 helai

Air – 2 cawan

Madu – bahan pemanis

Caranya:

Rebuskan daun selama 10 hingga 15 minit.

Tapiskan airnya dan masukkan madu mengikut citarasa.

Minum air rebusan ini ketika suam.

Ulang minum air untuk 2 hingga 3 cawan setiap hari.

Individu dengan hipoglikemia
tidak boleh
 meminum air rebusan ini kerana ia boleh mengurangkan kadar gula dalam darah.

Mereka dengan
penyakit jantung
 juga patut menghindari daripada menggunakan kaedah semula jadi ini.

#6. Kacang pea

Dalam Ayurveda, kacang pea digunakan pada luka dan lepuh untuk penyembuhan segera. Ia kaya dengan
vitamin C
, vitamin B6 dan asid folik.

Kacang pea berfungsi melawan keradangan dan mengurangkan gatal. Ia juga dapat menenangkan kulit.

Bahan diperlukan:

Kacang pea – 200 gram

Air

Cara rawatan cacar air ini:

Rebus kacang dan kisar untuk dijadikan pes.

Sapukan pes kacang pada ruam jangkitan.

Biarkan selamat sejam.

Kemudian mandi dengan air suam.

Lakukan sehari sekali.

#7. Daun neem

Neem, kaya sifat antibakteria dan antivirus. Ia membantu melegakan gatal, mengeringkan lepuh dan mempercepatkan proses penyembuhan.

Bahan diperlukan:

Segenggam daun neem

Air

Cara menggunakan kaedah semula jadi ini:

Kisarkan daun neem bersama air sehingga menjadi pes.

Sapukan pada ruam jangkitan dan biarkan selama beberapa jam.

Juga boleh lakukan mandian neem dengan menambah daun bersama air suam untuk mandian.

Lakukan mandian ini sebanyak 2x sehari.

Komplikasi berbeza

Komplikasi daripada cacar air ini adalah berbeza pada setiap individu terutama bayi, wanita hamil dan mereka dengan sistem imun yang lemah.

Rawatan cacar air menggunakan kaedah semula jadi ini biasanya berkesan tanpa memerlukan rawatan perubatan moden.

Walau bagaimanapun, jika keadaan semakin teruk, dapatkan rawatan doktor dengan segera.


Bagaimana Mencegah Kanak-Kanak Daripada Makanan Ringan?

Membantu anak-anak anda tentang kepentingan makanan sihat adalah sangat diperlukan kerana membesar dengan amalan pemakanan yang buruk boleh menyebabkan kanak-kanak mengalami pelbagai masalah kesihatan seperti tekanan darah tinggi, diabetes, obesiti, penyakit jantung dan kanser.

Industri makanan segera pula saban hari semakin popular. Oleh itu, terdapat beberapa petua yang anda boleh anda cuba bagi menghalang anak anda daripada mengambil makanan ringan dan menjaga kebiasaan makan yang baik.

Letakkan kudapan berkhasiat berhampirannya

Anda boleh membuat kudapan yang sihat di dalam peti sejuk atau kabinet supaya anak-anak anda dapat mengambilnya apabila mereka lapar. Buah-buahan, sayur-sayuran atau keropok bijirin penuh dan keju adalah pilihan yang lebih baik daripada makanan segera yang lain.

Jangan letakkan makanan ringan di rumah

Hadkan penggunaan makanan ringan. Anak anda tidak akan makan makanan ringan jika anda tidak membelinya. Kurangkan pembelian makanan ringan dan anak anda juga akan mengurangkan pengambilannya.

Jangan tawar-menawar

Jangan gunakan makanan ringan sebagai alat tawar-menawar. Anda harus memberi ganjaran kudapan berkhasiat dan bukannya makanan ringan. Kanak-kanak perlu memilih berapa banyak yang mereka makan, mendesak mereka menghabiskannya menyebabkan mereka makan terlalu banyak pada kemudian hari, terutamanya dengan hidangan besar.

Jangan melarang

Jangan menghalang anak anda daripada memakan makanan ringan sepenuhnya. Ini akan menyebabkan anak anda menjadi lebih tertanya-tanya tentang makanan ringan dan mereka mungkin cuba untuk memakannya dalam pelbagai cara.  Sebaliknya, anda harus mengajar mereka mengenai kesan memakan makanan ringan dan menjelaskan kepada mereka tentang kelebihan kudapan sihat secara beransur-ansur, setiap hari.

Jadi contoh

Anda harus menjadi contoh amalan pemakana sihat supaya anak anda mengikuti tindakan anda. Mereka boleh meniru apa yang anda makan. Oleh itu, ingat untuk mengamalkan diet yang baik dan elakkan makanan ringan.


Penanda Ketumbuhan CA-125

Definisi

Apa itu Penanda Ketumbuhan CA-125?

CA-125 ini adalah satu penanda yang amat tepat bagi ketumbuhan jenis epitelium yang berkembang dalam lapisan tisu ovari. CA-125 akan meningkat melebihi kadar 80% pada wanita dengan kanser ovari. Penanda ketumbuhan ini mempunyai kepekaan yang tinggi dan khusus bagi kanser ovari dan banyak juga membantu doktor untuk mengenal pasti penyakit tersebut..

Serum penanda ketumbuban CA-125 juga digunakan untuk menentukan tindak balas pesakit kepada rawatan. Ujian ini akan menunjukkan bahawa beberapa CA-125  berkurangan kepada pesakit-pesakit yang bertindak balas terhadap rawatan. Di samping itu, CA-125 yang juga boleh menjangkakan hasil bagi pembedahan terbuka sebagai peninjau yang kedua. Pembedahan terbuka bertujuan untuk mengesan ketumbuhan yang lain dengan 97% pesakit mempunyai tahap CA-125 yang lebih tinggi iaitu 35 units / ml, dimana hanya 56% pesakit kanser ovari yang mencapai tahap CA-125 yang kurang daripada 35 units / ml mempunyai ketumbuhan yang lain. Jika C-125 berkurang selepas dua sesi kemoterapi, ia adalah jangkaan yang tepat mengeani tindak balas kemoterapi tersebut dan adalah tanda prognosis atau ramalan yang bagus.

Akhirnya, keputusan CA-125 mungkin digunakan bagi memantau keadaan selepas rawatan bagi kanser ovari. Untuk pesakit yang sudah melengkapkan terapi radiasi, kemoterapi, atau pembedahan, sekiranya ada peningkatan CA-125 secara perlahan-lahan adalah ramalan utama ketumbuhan yang berulang bagi 93% pesakit. CA-125 yang tidak ditahap yang biasa boleh berlaku sebelum 2-7 bulan terjadinya kanser ovari yang berulang.

CA-125 tidak berkesan kepada orang yang tidak mempunyai gejala awal kerana ujian ini kekurangan ciri khusus. CA-125 dilakukan kepada sejumlah individu berisiko tinggi, seperti wanita dengan sejarah keluarga yang mempunyai kanser ovari. Pada sesetengah mereka, sekiranya CA-125 itu tinggi ia mungkin sama ada penyakit itu benign atau malignant dan wujud dalam 95% melalui jumlah keseluruhannya.

Ketumbuhan lain dan proses benign juga menyebabkan tahap CA-125 yang tinggi. Penyakit ini boleh mempengaruhi peritoneum, seperti sirosis hati, pankreatitis, peritonitis, endometriosis, dan penyakit keradangan pelvis, juga boleh menyebabkan peningkatan CA-125. Ketumbuhan malignant atau ganas pada saluran kewanitaan, pancreas, kolon, paru-paru, dan payudara juga berkait rapat dengan peningkatan protein ini. Dalam kadar yang biasa, dari 1%-2% individu mempunyai tahap CA-125 yang tinggi iaitu 35 units / mL.

Mengapakah Penanda Ketumbuhan CA-125 ini dilakukan?

Anda boleh melakukan ujian C-125 ini bagi pelbagai sebab:

Untuk memantau rawatan. Jika anda mempunyai kanser ovari, kanser endometrium, kanser peritoneal atau tiub fallopian, doktor anda akan mengesyorkan anda mendapatkan ujian CA-125 ini bagi memantau keadaan dan rawatan anda.

Untuk pemeriksaan kanser ovari jika anda adalah golongan berisiko tinggi. Jika anda mempunyai sejarah keluarga dengan kanser ovari, mutasi genetic BRCA1 atau BRCA2, doktor anda akan mengesyorkan anda melakukan ujian ini.

Sesetengah doktor akan mengesyorkan anda untuk melakukan ujian CA-125 bersama-sama dengan ultrasound pada vagina setiap 6 bulan bagi individu yang berisiko tinggi.

Untuk memeriksa kanser yang berulang. Peningkatan CA-125 menunjukkan kanser ovari tersebut berulang selepas mendapatkan rawatan.

Perkara yang perlu anda ketahui

Apakah yang perlu saya tahu sebelum melakukan Penanda Ketumbuhan CA-125 ini?

Sebelum melakukan ujian ini, anda perlu tahu beberapa faktor yang boleh mempengaruhi keputusan ujian ini termasuklah:

Tiga bulan pertama pada tempoh kehamilan dan pengeluaran darah haid yang normal menyebabkan tahap CA-125 meningkat sedikit.

Pesakit dengan penyakit peritoneal (contoh sirosis, endometriosis) juga menyebabkan tahap CA-125 yang tinggi.

Merokok juga boleh meningkatkan nilai CA-125.

Pesakit yang menjalani pembedahan pada perut juga meningkatkan tahap CA-125 dalam tempoh masa 3 minggu selepas pembedahan.

Sesetengah wanita dengan kanser ovari mungkin tidak mempunyai tahap peningkatan CA-125 dalam darah mereka.

Jika doktor mendapati anda mempunyai kanser ovari atau kanser yang lain, mereka akan mengesyorkan anda untuk melakukan proses biopsi (dimana contoh tisu tersebut akan diambil). Ujian lain yang mungkin boleh digunakan untuk mengesan kanser adalah ultrasound pada vagina atau perut dan tomografi berkomputer (CT).

Memantau tindak balas rawatan bagi kanser ovari menggunakan CA-125 tidak menambah baik ramalan bagi wanita yang mengalami kanser ovari, yang menyebabkan kemoterapi dan rawatan yang tidak diperlukan.

Ia adalah sangat penting untuk memahami tanda amaran dan sebagai langkah berjaga-jaga sebelum mendapatkan pembedahan. Jika anda mempunyai soalan, sila berjumpa dengan doktor anda bagi mendapatkan maklumat lanjut dan arahan seterusnya.

Ketahui apa yang berlaku

Bagaimanakah persediaan bagi Penanda Ketumbuhan CA-125?

Perkara yang diperlukan sebelum ujian:

Mendengar penerangan doktor mengenai proses dan garis panduan untuk melaksanakannya.

Tidak perlu berpuasa atau ubat penenang

Apakah yang berlaku ketika melakukan Penanda Ketumbuhan CA-125 ini?

Untuk melaksanakan ujian ini, doktor akan:

Membalut kawasan lengan anda bagi menghentikan pendarahan

Membersihkan kawasan untuk suntikan dengan alkohol.

Menyuntik jarum ke dalam urat. Mereka boleh menyuntik melebihi daripada 1 kali jika diperlukan.

Menyediakan hos untuk mengalirkan darah.

Membuang jalur pita dikeliling lengan selepas mendapatkan darah yang mencukupi.

Meletakkan kain pembalut atau kain kapas di tapak suntikan.

Meletakkan urgo pada kawasan bekas suntikan

Doktor akan mengambil sampel darah dari urat dalam tiub penutup merah

Darah tersebut akan dihantar ke makmal pusat untuk menentukan tahap CA-125. Keputusannya akan tersedia dalam tempoh 3-7 hari.

Apakah yang berlaku setelah melakukan Penanda Ketumbuhan CA-125?

Selepas mengambil darah, anda dikehendaki meletakkan kain pembalut dan menekan bekas cucukan jarum bagi menghentikan pendarahan.

Jika anda mempunyai sebarang pertanyaan mengenai Penanda Ketumbuhan CA-125, sila merujuk dengan doktor anda untuk lebih memahami arahan yang diberikan.

Fahami keputusannya

Apakah maksud keputusan ujian saya?

Keputusan normal

0-35 unit / ml atau <35 kU / L (unit SI).

Keputusan yang tidak normal:

Meningkat:

Penyakit malignan

Kanser Ovari;

Kanser Pankreas;

Kanser pada saluran kewanitaan kecuali kanser ovari;

Kanser kolon;

Kanser paru-paru;

Lymphoma (kanser limfoma);

Kanser epitel peritoneal.

Kelainan benign:

Sirosis;

Penyakit Peritoneal;

Kehamilan;

Penyakit endometrium;

Pancreatitis;

Penyakit keradangan pada pelvis

Bergantung kepada makmal dan hospital, julat yang normal biasa bagi Penanda Ketumbuhan CA-125 mungkin berbeza. Sila berbincang dengan doktor sekiranya mempunyai soalan berkaitan keputusan ujian anda.


3 Formula Ramadan yang Menyihatkan

Selepas sebulan berpuasa, umat Islam di seluruh dunia menyambut akhir puasa Ramadan dengan hari raya bersama saudara-mara mereka. Walau bagaimanapun, di sebalik keseronokan dan kegembiraan hari raya itu, terdapat bahaya yang mengancam kesihatan anda. Banyak item dalam menu adalah karbohidrat dan lemak yang tinggi dan sangat tidak sihat. Tapi jangan risau. Anda boleh kekal sihat sambil menikmati hidangan. Bagaimana? Cuba “3 Formula Sihat” berikut.

Tip sihat 1 – Mengawal selera anda

Sepanjang bulan Ramadan, anda telah melalui kelaparan dan menahan dahaga. Walau bagaimanapun, ia tidak bermakna bahawa anda makan semua makanan di depan anda apabila puasa berakhir. Kawal selera makan dan makan mengikut kalori keperluan harian anda. Mengira kalori harian keperluan adalah mudah, hanya ikuti formula ini:

Lelaki: 30 kcal x badan berat

Perempuan: 25 kcal x berat badan

Untuk mengatasi makan yang berlebihan, anda boleh makan pembuka selera sebelum melawat keluarga anda. Pilihan terbaik adalah mungkin makan buah-buahan kerana ia menyihatkan tetapi tidak akan membuat anda terlalu kenyang. Anda boleh makan sebiji epal dengan kulit, kerana kulit epal boleh mengawal selera makan. Jika anda tidak suka epal, anda boleh makan buah-buahan yang kaya dengan air yang lain, seperti tembikai atau betik. Buah-buahan yang mengandungi
vitamin C
 seperti oren juga boleh meneutralkan lemak.

Tip sihat 2 – Makan dengan “3 Right”

Makan dengan baik kadang-kadang cabaran semasa perayaan. Pilihan makanan di majlis ini cenderung untuk menjadi kurang baik untuk kesihatan. Walau bagaimanapun, itu tidak bermakna anda perlu mengelak semua hidangan, yang anda perlu lakukan adalah memilih apa yang perlu makan dengan “3 Right”:

Jadual yang betul

Makan mengikut jadual makan seperti pada hari-hari lain. Makan makanan yang besar 3 kali sehari (sarapan, makan tengah hari, makan malam) dan menambah snek pada 11 dan 5 petang. Dapatkan kudapan baik yang mengandungi serat yang tinggi seperti
buah-buahan dan sayur-sayran
.

Makanan ringan boleh membantu mengisi perut tidak terlalu kenyang dan mengelak dari rasa kosong. Ini menghalang makan di bahagian-bahagian yang besar semasa makan.

Jumlah yang betul

Jumlah makanan yang kita makan juga perlu diambil kira. Jumlah makanan yang disyorkan oleh pakar pemakanan adalah seperti berikut:

Karbohidrat: 45% – 60% daripada jumlah kalori harian

Lemak: 20% – 25% daripada jumlah kalori harian

Protein: 10% – 20% daripada jumlah kalori harian

Fiber: >25 gram / hari

Garam: maksimum 3000 gram

Jika sukar untuk mengira dengan cara yang disebutkan, menetapkannya adalah lebih mudah. Hanya dapatkan beberapa hidangan dalam jumlah yang kecil dan letakkan pada hidangan anda. Ini bertujuan untuk mengelakkan anda daripada makan dalam jumlah yang besar.

Jenis yang betul

Jenis makanan pada majlis makan malam keluarga / cuti hari raya cuti selalunya sangat pelbagai. Pilih makanan yang anda suka dengan mempertimbangkan kandungan nutrisi makanan. Elakkan makanan yang terlalu pedas dan terlalu masam kerana ia boleh meningkatkan tahap asid perut. Anda juga perlu memilih makanan yang direbus atau dibakar berbanding makanan yang digoreng. Makanan goreng boleh meningkatkan tahap kolesterol anda boleh menyebabkan loya, pening, sakit leher atau sakit perut.

Hadkan pengambilan makanan yang masin dan
minuman manis
 juga. Kafein dan alkohol juga perlu dielakkan, kerana ia mampu meningkatkan asid urik anda. Banyakkan minum air.

Tip sihat 3 – Kekal mesra dan aktif

Hujung puasa adalah masa yang tepat untuk dapat berhubung dengan keluarga dan saudara-mara. Kekal sihat dengan berjalan-jalan ke rumah saudara jika ia tidak terlalu jauh, atau meletakkan kenderaan anda dalam jarak berjalan kaki dari rumah. Di samping itu, sentiasa tersenyum, kerana ia boleh merangsang pengeluaran endorfin, hormon yang mampu mewujudkan rasa kebahagiaan.


Keliru Dengan Simptom Asma Dan COVID-19, Remaja Ini Nyaris Maut

Untuk mendapatkan lebih banyak info tentang coronavirus di Malaysia, sila dapatkannya di sini.

Oleh sebab asma dan
jangkitan virus korona baharu (COVID-19) mempengaruhi fungsi sistem pernafasan manusia
, kita mudah keliru akan kedua-duanya.

Begitu juga keadaannya dengan seorang remaja dari Ireland, Brandon Fay yang mengalami masalah sesak nafas.

Oleh sebab dia mempunyai penyakit kronik asma, diagnosis tersebut berlegar-legar di benak fikirannya.

Tidak disangka rupanya,
simptom tersebut adalah disebabkan oleh COVID-19.

Masih tiada bukti yang jelas menunjukkan pesakit asma lebih berisiko mengalami simptom COVID-19 teruk.

Namun, Pusat Kawalan Penyakit Berjangkit (CDC) menyenaraikan mereka sebagai golongan berisiko.

Di Malaysia, jumlah kes positif adalah seperti berikut:

[covid_19]

Simptom asma tidak boleh dijadikan tanda aras penyakit asma

Mungkin ramai yang tahu perihal bahaya membuat tanggapan sendiri apabila ia berkaitan dengan diagnosis penyakit.

Pemeriksaan oleh pegawai kesihatan
 penting bagi memastikan diagnosis tepat dapat dikenal pasti dan dirawat.

Perkara yang sama turut boleh berlaku pada pesakit asma.

Pada situasi wabak virus pernafasan, seperti sekarang,
sekiranya seseorang itu mengalami sesak nafas, lebih baik untuk bergegas ke pusat kecemasan.

Apa yang kita tahu berkenaan dengan virus korona baharu, ia tidak mengenal usia, penyakit kronik mahupun latar belakang seseorang.

Artikel berkaitan:

Simptom yang dialami oleh mereka yang dijangkiti boleh
menyerupai jangkitan virus lain atau penyakit kronik sistem pernafasan.

Oleh itu, jika ragu, anda digalakkan untuk menelefon talian
hotline
dan menuruti nasihat operator telefon.

Tiada satu simptom pun yang spesifik merujuk kepada COVID-19.

Oleh sebab ia mudah berjangkit dan sebahagian kecil boleh alami simptom teruk,
isolasi segera penting bagi mengelakkan penularan wabak.

Bergegas dikejarkan ke hospital selepas alami ‘simptom asma’

Brandon Fay dirawat di Hospital Mater. Gambar oleh William Murphy – Flickr (CC BY-SA 2.0)

Apabila Brandon mengalami masalah sesak nafas, disangkakan hanya masalah asma biasa.

Pada keesokan harinya, dia telah menghadirkan diri ke temujanji rutin.

Ketika pemeriksaan kesihatan sedang berlangsung,
Brandon batuk berkali-kali.

Konsultan yang memeriksa Brandon mengesyaki dia telah dijangkiti oleh COVID-19.

Setelah melakukan ujian, Brandon akhirnya dimasukkan ke dalam wad pemerhatian
 memandangkan dia mempunyai masalah kronik asma.

Sepanjang berada di hospital, dia kerap mengalami simptom sesak nafas dan kurang selera makan.

Baca juga:

Awas, Anda MASIH BOLEH Dijangkiti COVID-19, Walaupun Tiada Sebarang Simptom

Usia Muda BUKAN Jaminan Terlepas Dari COVID-19, Bahkan Boleh Dapat Simptom Lagi Teruk!

Disangkakan itu merupakan saat terakhir baginya.

Walau bagaimanapun, keadaan Brandon bertambah baik dan dia telah ditempatkan di dalam wad yang turut dihuni oleh pesakit COVID-19.

Sesiapa pun akan cemas apabila diletakkan di dalam situasi sebegitu.

Brandon hanya mengetahui wad tersebut menempatkan pesakit COVID-19 lain.
Oleh sebab ia merupakan virus yang agresif, sudah tentu dia panik.

Namun, kakitangan hospital telah menenangkannya.

Jangan buat tanggapan sendiri, periksa jika anda alami simptom asma

Siapa tahu? Simptom Brandon boleh menjadi bertambah teruk sekiranya dia tidak dimasukkan ke dalam hospital.

Pengalaman yang mengerikan baginya itu telah memberikan pengajaran yang berharga.

Jangan buat anggapan sendiri.
Brandon tidak tahu bagaimana dia boleh dijangkiti oleh virus tersebut.

Namun, seperti apa yang ditunjukkan dalam kajian COVID-19, kebanyakan individu yang dijangkiti tidak menunjukkan simptom.

Dalam masa yang sama, mereka boleh menyebarkannya!

Jika anda mengalami simptom asma sepanjang musim wabak, hubungi talian kecemasan COVID-19 untuk tindakan seterusnya.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Tip Pemilihan Pencuci Muka yang Sesuai dengan Kulit Anda

Setiap rutin penjagaan kulit bermula dengan pencuci muka yang baik. Pencuci muka yang baik menghilangkan kotoran dan minyak yang berlebihan, menyediakan kulit yang bersih dan jelas untuk produk penjagaan kulit yang lain berfungsi. Walau bagaimanapun, mencari pencuci muka yang betul boleh menjadi sangat rumit. Jangan biarkan beratus-ratus jenama dan jenis pencuci muka mengelirukan anda. Pencuci muka yang baik harus dipilih berdasarkan jenis kulit anda.

Jika anda mempunyai kulit yang normal atau berminyak

Pencuci muka berbuih adalah yang terbaik untuk anda kerana bukan sahaja boleh menghilangkan kotoran di permukaan malah dalam liang roma anda. Walau bagaimanapun, pencuci muka yang baik harus memastikan kulit anda kekal licin dan terhidrasi. Banyak pencuci berbuih membersih secara berlebihan, menyebabkan kulit anda merasa ketat dan kering. Anda harus menjauhi produk seperti itu. Rujuk kandungan pencuci muka untuk SLS / SLES dan detergen sulfat lain secara amnya. Bahan-bahan ini biasanya terlalu kuat untuk kulit wajah halus dan boleh menanggalkan minyak semulajadi daripada kulit anda, menyebabkan penghalang kulit menjadi lemah. Disebabkan itu jugalah, sabun bar tidak disarankan untuk kulit anda. Pencuci dengan detergen yang kuat boleh menyebabkan kulit meradang dan juga berjerawat.

Jika anda mempunyai kulit kering atau sensitif

Oleh kerana keupayaan pencuci berbuih membersih secara mendalam, pencuci berbuih biasanya turut melucutkan minyak semula jadi pada kulit kering dan sensitif. Oleh itu, pencuci berkrim atau bersusu lebih sesuai untuk kulit kering / sensitif kerana direka khas untuk membersihkan kulit secara perlahan-lahan dan tetap mengekalkan hidrasi. Anda disarankan dalah untuk mencari agen penghidratan dalam senarai ramuan, seperti asid hyaluronik. Sekiranya kulit anda terlalu sensitif sehingga tidak ada pencuci yang dapat melegakannya, anda boleh mencuba air micellar. Air micellar terdiri daripada micelles, molekul pembersihan minyak kecil. Micelles dapat menarik kotoran dari kulit anda tanpa mengeringkannya. Apa yang perlu anda lakukan adalah merendam beberapa bola kapas dengan air micellar dan lap muka anda sehingga bersih. Anda tidak perlu membilas dengan air selepas itu.

Semoga cadangan di atas dapat membantu anda. Mencari pencuci terbaik yang sesuai untuk anda akan mengambil masa. Anda mungkin perlu mencuba beberapa pencuci sebelum menemui pencuci yang sesuai. Pastikan anda memberi perhatian kepada tindak balas kulit anda kepada setiap pencuci yang anda cuba untuk memastikan kesesuaian. Ringkasnya, pencuci yang baik harus membersih dengan baik sambil mengekalkan kelembapan untuk kulit anda.


Rawatan Alternatif Bekam Yang Perlu Anda Tahu

Bekam merupakan satu amalan tradisional yang diamalkan dalam pelbagai budaya seluruh dunia. Amalan ini melibatkan penggunaan cawan khas yang telah dikeluarkan udaranya untuk menghasilkan ruang udara bertekanan rendah seperti menghasilkan sedutan atau ruang separa vakum dan diletakkan atas permukaan kulit.

Definisi Bekam

Berbekam ialah mengeluarkan darah kotor daripada tubuh seseorang dengan cara membedah/menoreh sedikit pada tubuh seseorang dan mengeluarkan darah kotor dengan menggunakan tanduk atau cawan yang ditelungkupkan pada tempat yang telah dibedah/ditoreh itu.

Peringkat Umur Dibenarkan Berbekam

Individu yang ingin melakukan rawatan alternatif bekam ini mesti berumur antara 10 hingga 65 tahun. Manakala bagi individu berumur melebihi 65 tahun, bekam boleh dilakukan sekiranya mempunyai tahap kesihatan yang baik.

Jenis-jenis Bekam

Bekam kering/bekam angin

Peralatan bekam hanya diletakkan di atas permukaan kulit tanpa torehan kulit dan tidak berlaku pendarahan. Bekam ini biasanya digunakan untuk mengatasi rasa sakit yang disebabkan oleh reumatik dan rasa sakit di bahagian punggung. Bekam jenis ini akan meninggalkan bekas seperti lebam berwarna merah kehitaman dan akan hilang beberapa hari kemudian.

Bekam basah

Kaedah ini melibatkan peralatan bekam yang diletakkan di atas permukaan kulit yang telah ditoreh dan cawan khas digunakan untuk mengeluarkan darah kotor melalui torehan itu. Biasanya ia dilakukan selama 3 hingga 5 minit dan tidak melebihi 9 minit.

Penyedutan darah hanya boleh dilakukan sehingga 7 kali sahaja dan tidak boleh melebihi jumlah maksima itu. Kebiasaannya jenis bekam ini akan mengeluarkan darah berwarna merah kehitaman dan berbuih.

Bekam api

Ia juga dikenali sebagai Fire Cupping iaitu menggunakan medium api sebagai bahan untuk membuat ruangan pada alat penyedut. Bekam jenis ini dilakukan dengan gelas yang direkabentuk khas untuk membuat ruang hampagas pada kawasan bekam. Udara di dalam gelas dibakar dengan menggunakan kertas atau kapas, kemudiannya gelas diletakkan atas permukaan kulit.

Manfaat Bekam

Bekam dilakukan sebagai rawatan untuk beberapa masalah kesihatan berikut:

Gangguan darah, seperti anemia dan hemofilia

Penyakit rematik, seperti arthritis dan fibromyalgia

Kesuburan dan gangguan berkait dengan ginekologi

Masalah kulit, seperti ekzema dan jerawat

Tekanan darah tinggi (hipertensi)

Migrain

Keresahan dan depresi

Ketegangan urat leher, belikat, pinggang dan sendi kaki

Memecahkan lemak

Kesan Sampingan Bekam

Dalam setiap rawatan, penjagaan kebersihan peralatan sangat penting bagi mengelakkan berlakunya kesan sampingan. Kaedah bekam yang tidak betul boleh menyebabkan jangkitan dan penularan penyakit bawaan darah seperti HIV/AIDS, Hepatitis B dan Hepatitis C akibat penggunaan peralatan yang tidak disteril.

Antara kesan sampingan lain yang dialami adalah:

Rasa tidak selesa di tempat bekam

Pening atau pitam

Pendarahan berlebihan

Kulit melecur (jika menggunakan bekam api)


Ingin Cara Semula Jadi Atasi Diabetes? Ini 6 Remedi Kawal Kencing Manis

Mungkin ada dalam kalangan pesakit diabetes yang tercari-cari remedi semula jadi untuk kawal kencing manis dan mengurangkan simptomnya. Apa kata anda baca penerangan ini dahulu.

Info ringkas berkenaan kencing manis jenis 2

Kencing manis jenis 2 juga dikenali dengan nama diabetes jenis 2.

Berbanding
kencing manis jenis 1
, diabetes jenis 2 wujud disebabkan oleh faktor gaya hidup yang kurang sihat.

Diabetes jenis 2 merupakan sejenis gangguan dalam cara badan mengawal dan menggunakan gula (glukosa) sebagai bahan api.

Keadaan ini seterusnya mengakibatkan terlalu banyak gula mengalir dalam aliran darah anda.

Bagi penghidap diabetes jenis ini, mereka akan mengalami dua jenis masalah yang sering berkaitan antara satu sama lain.

Sama ada pankreas anda tidak menghasilkan
 insulin secara mencukupi
 atau sel tubuh tidak memberikan respons yang baik terhadap insulin.

Ada ke remedi semula jadi untuk kawal kencing manis?

Tidak dinafikan, ramai daripada kalangan penghidap diabetes yang mencari-cari kaedah semula jadi dalam mengurangkan simptom dan kawal kencing manis mereka.

Namun, perlu ditekankan di sini bahawa, remedi semula jadi hanya bertindak sebagai terapi tambahan kepada rawatan diabetes di hospital.

Remedi semula jadi bukanlah rawatan utama atau pengganti bagi rawatan anda di hospital.

Sememangnya ada beberapa kaedah semula jadi yang boleh membantu anda kawal kencing manis atau melegakan simptom, namun ia tidak boleh diambil sebarangan tanpa nasihat doktor.

Berikut merupakan beberapa jenis remedi semula jadi bagi penyakit kencing manis.

#1. Barli dan juga serat

Serat diketahui sebagai salah satu nutrisi makanan yang boleh membantu mengawal paras gula darah.

Setiap hari, kita disarankan untuk mengambil sekurang-kurangnya 30 gram serat untuk keperluan tubuh kita.

Sumber utama yang terbaik bagi mendapatkan serat ialah melalui sayur-sayuran atau buah-buahan.

Antara jenis tumbuhan yang amat kaya dengan
serat ialah barli
. Barli bukan sahaja kaya dengan serat, tetapi juga tinggi dengan kandungan protein yang sangat baik untuk penghidap diabetes.

#2. Cuka epal

Ramai yang mungkin tidak tahu bahawa cuka epal juga boleh digunakan untuk kawal kencing manis dan mengurangkan simptomnya.

Kandungan utama yang terdapat dalam cuka epal ialah asid asetik, dan ia amat kaya dengan manfaat terhadap kesihatan tubuh.

Terdapat beberapa bukti kajian yang menyatakan kebaikan pengambilan cuka epal ini.

Anda boleh cuba menambahkan sedikit
cuka epal
 dalam hidangan anda selepas ini.

#3. Aloe vera

Penyelidikan awal menunjukkan bahawa aloe vera mempunyai ciri-ciri antidiabetes.

Ia dikatakan boleh membantu mengawal gula darah selain mempercepatkan proses penyembuhan luka.

Bagi pesakit diabetes,
luka pada kaki
atau ulser merupakan antara komplikasi yang biasa berlaku.

Malah, proses penyembuhan luka dalam kalangan pesakit diabetes boleh mengambil masa yang lebih panjang berbanding mereka yang tidak menghidap diabetes.

Oleh itu, penggunaan aloe vera boleh membantu mempercepatkan penyembuhan luka yang dialami.

#4. Kromium

Kromium merupakan sejenis mineral surih yang sangat penting kepada fungsi tubuh badan manusia.

Antara fungsi kromium ialah meningkatkan sensitiviti insulin dan memperbaiki metabolisme protein, karbohidrat dan lipid.

Antara sumber semula jadi bagi kromium ialah hati haiwan dan juga sayur brokoli.

Kromium juga boleh didapati dalam bentuk suplemen.

Namun, jumlah kromium yang diperlukan oleh tubuh hanyalah dalam jumlah yang sedikit sahaja.

Oleh itu, anda perlu merujuk doktor bagi mengetahui dos yang sesuai bagi pengambilan kromium.

#5. Kawal kencing manis dengan kulit kayu manis

Percaya atau tidak, kulit kayu manis mempunyai kemampuan dalam merendahkan paras gula dalam tubuh manusia.

Satu kajian berkenaan penggunaan
kulit kayu manis
 ini telah dilaksanakan dalam kalangan mereka yang menghidap diabetes lebih daripada tiga bulan.

Hasil kajian mendapati, terdapat kesan yang signifikan dalam penghasilan insulin, kerintangan insulin dan juga lipid dalam kalangan penghidap diabetes ini.

Malah, ia juga menunjukkan perubahan pada nilai indeks jisim badan (BMI), lemak viseral dan juga lemak badan.

#6. Zink

Zink merupakan sejenis nutrien
 yang menyokong tumbesaran kita sewaktu kita masih kecil.

Selain itu, ia juga berperanan menguatkan sistem imun tubuh manusia.

Penghidap kencing manis merupakan antara golongan yang sering mengalami kekurangan zink dalam tubuh badan.

Berdasarkan kajian, pengambilan zink boleh membantu mengawal paras gula darah selain membantu merawat komplikasi yang berkaitan penyakit diabetes.

Namun, pengambilan zink juga perlu dikawal dengan sewajarnya memandangkan ia boleh menyekat penyerapan sumber mineral penting lain jika diambil terlalu banyak.

Jangan ambil remedi semula jadi sesuka hati, ikuti nasihat doktor!

Penggunaan rawatan semula jadi ini hanyalah bertindak sebagai terapi pelengkap kepada rawatan diabetes sedia ada.

Ia bukanlah satu kaedah rawatan utama, apatah lagi sebagai pengganti kepada rawatan di hospital.

Pengambilan remedi-remedi ini tanpa sebarang nasihat doktor boleh mengakibatkan penurunan gula darah secara mendadak.

Oleh itu, cara terbaik kawal kencing manis adalah dapatkan nasihat daripada doktor yang merawat anda sebelum mula mengambil sebarang remedi atau suplemen tambahan.


5 Keunikan Dan Kelebihan Kulit Sawo Matang Yang Kita Semua Kena Tahu, Syukur!

Masyarakat kita khususnya orang Melayu, amat popular dengan warna kulit sawo matang yang tidak terlalu cerah tetapi bukan pula terlampau gelap. Menariknya, ada banyak keunikan dan kelebihan
di sebalik warna kulit sebegini
 seperti dalam artikel.

Untuk mendapatkan lebih banyak informasi berkenaan Kesihatan Kulit, anda boleh klik
di sini
.

Apa maksud sawo matang yang sebenar?

Untuk pengetahuan anda semua, perkataan sawo matang itu berasal daripada buah bernama sawo atau ciku yang berwarna kecoklatan apabila sudah masak. Anda sudah dapat lihat kaitannya?

Dalam konteks warna kulit, ia bermaksud individu yang memiliki kulit berwarna coklat di mana ia berada di tengah-tengah
 tona warna yang cerah dan gelap
 (
brown skin
 atau
mature tan
).

Selain faktor genetik,
warna kulit yang coklat juga
 mungkin dipengaruhi oleh aspek tempat tinggal di mana individu itu mendiami sekitar kawasan dekat dengan garisan khatulistiwa dunia.

Disebabkan itu, majoriti individu di Malaysia dan negara di sekitarnya mempunyai warna kulit seakan sama dengan mereka yang tinggal di wilayah beriklim khatulistiwa seperti beberapa buah negara di benua Asia, Afrika dan Amerika Selatan.

Alasannya, tempat-tempat dengan iklim ini cuma ada 2 jenis musim cuaca yakni panas atau hujan sepanjang tahun sekali gus memberi kesan secara langsung kepada
 warna kulit individu itu
.

Ini keunikan & kelebihan kulit sawo matang!

Sebelum pergi lebih dalam, anda kena tahu bahawa individu dengan kulit seperti ini tinggi melanin dalam tubuh badan. Melanin ini akan memberikan kebaikan kesihatan seperti yang berikut:

#1. Memiliki tubuh badan yang lebih sihat

Pertama dan paling penting, anda perlu tahu bahawa kandungan melanin yang tinggi bukan sahaja akan memberi
warna pada mata, rambut dan kulit
 malah membuat tubuh badan lebih kuat.

Bagaimana? Melanin itu mampu meningkatkan sistem saraf serta fungsi otak selain menggalakkan penglihatan mata serta pertumbuhan sel tubuh badan. Kesannya, anda akan jadi lebih sihat.

Keunikan kulit sawo matang #2. Melawan radikal bebas

Kedua, individu dengan warna kulit ini tinggi kemampuan untuk melawan radikal bebas yang akan merosakkan sel kulit dan tubuh badan lantas meningkatkan risiko kanser kulit. Ini kerana melanin yang tinggi
mampu menghalang sinar UV
 daripada masuk ke dalam kulit.

Keunikan kulit sawo matang #3. Menolak masalah kulit

Ketiga, mereka dengan warna kulit ini turut mungkin agak jarang mengalami
 masalah kulit seperti jerawat
, komedo, cela, parut, selar matahari serta lain-lain. Ini kerana melanin yang tinggi mampu menjaga kulit daripada anasir buruk termasuk alahan atau jangkitan.

Baca lagi artikel berkaitan:

5 Fakta Kulit Yang Pelik Dan Luar Biasa, Info No. 2 Tak Ramai Yang Tahu!

7 Petanda Awal Anda Ada Masalah Kulit, Kena Rujuk Pakar Dermatologi Cepat!

Resah Bila Memiliki Kulit Bermasalah, Ambil Tahu Puncanya Dan Penjagaan Yang TEPAT

#4. Mempunyai tulang badan yang susah rapuh

Dalam pada itu, melanin juga boleh membantu kulit serta
 tubuh badan menyerap vitamin
 penting seperti vitamin D daripada cahaya matahari yang sangat bagus untuk membentuk kalsium.

Hasilnya, kalsium yang tinggi dalam tubuh badan mampu membuat tulang badan anda lebih kuat. Dalam kesan jangka masa panjang, ia mampu mencegah masalah osteoporosis daripada berlaku.

#5. Awet muda juga kelebihan kulit sawo matang

Terakhir, anda yang berkulit sawo matang ini akan tampak lebih gagah bagi lelaki dan manis untuk wanita berkat daripada kandungan melanin tinggi. Ia juga mungkin hasil kesan antipenuaan yang dibawa oleh melanin sekali gus
buat anda lebih awet muda
.

Jadi, syukuri warna kulit & sayangi tubuh badan!

Kadangkala, individu dengan kulit sawo matang mungkin tidak begitu gemar lantas akan sedaya-upaya mengubah warna kulit mereka sama ada untuk menjadi lebih cerah atau lebih gelap.

Bagi mencerahkan kulit, individu akan mencuba pelbagai ubatan, rawatan dan prosedur sehingga sanggup berhabis wang serta tenaga untuk
melakukan pembedahan
skin peeling
 dan lain-lain.

Untuk menggelapkan kulit pula, mereka turut akan mencuba pelbagai cara termasuk
berjemur di tengah panas
 agar mendapatkan kulit
tan
yang sebenarnya wujud risiko dan kesan sampingan.

Sebenarnya, anda perlu menukar persepsi diri sendiri
di mana kulit berwarna coklat
 itu cantik lagi menarik pada pandangan mata orang lain. Mengapa anda harus mengubah ciptaan yang membawa banyak keunikan dan kebaikan yang tersendiri?

Konklusinya, tolong syukuri warna kulit dan sayangi tubuh badan. Anda tidak perlu mengubahnya!


Bolehkah Individu Sindrom Down Tinggal Bersendirian?

Sebagai ibu bapa yang menjaga individu sindrom Down, agak berat hati sebenarnya untuk melepaskan mereka memikirkan kesusahan yang akan mereka alami apabila tinggal di dunia luar berseorangan. Adakah mereka mampu untuk hidup bersendirian tanpa bantuan keluarga? Ikuti artikel ini untuk mengetahui selanjutnya.

Keupayaan untuk berdikari

Penat menyebut perkataan
 stigma
. Makin disebut, makin teruk prasangka sesetengah individu terhadap golongan ini. Individu sindrom Down tidak terlepas daripada prasangka buruk sesetengah masyarakat yang suka membuat spekulasi tanpa mengetahui apakah keupayaan sebenar mereka yang menghidap sindrom ini. Mereka mempunyai keinginan yang sama seperti individu yang lain. Ada yang mahu memandu, ada yang mahu bekerja, ada yang mahu menjalinkan hubungan intim dan mereka semua mahu berjaya dalam hidup.

Persoalan yang sering menjadi tanda tanya adalah adakah mereka boleh tinggal bersendirian? Walaupun kebanyakan media bersifat positif apabila ia berkaitan dengan keupayaan golongan ini, namun secara realistiknya, ia bergantung kepada tahap ketidakupayaan mereka dalam menguruskan diri. Ada individu yang boleh menguruskan diri mereka dengan baik, ada yang memerlukan pertolongan untuk menguruskan diri mereka dan ada yang tidak boleh menguruskan diri mereka tanpa bantuan. Situasi ini sama dengan individu yang bukan sindrom Down.

Merancang perubahan fasa hidup

Kepada ibu bapa yang mempunyai anak sindrom Down, jangan takut untuk memberikan anak anda ruang untuk belajar berdikari. Apabila tamat zaman pembelajaran, mereka akan memasuki alam pekerjaan seperti orang lain. Ini merupakan fasa perubahan yang menakutkan terutamanya kepada mereka yang perlu memikirkan tentang perkara asas untuk hidup bersendirian seperti tempat tinggal, pekerjaan, kenderaan untuk bergerak dan perancangan kewangan.

Sokongan sosial merupakan salah satu aspek penting yang perlu ditekankan kepada mereka yang menghidapi sindrom Down. Ini kerana cabaran hidup yang bakal dihadapi oleh mereka boleh diringankan melalui perhubungan sosial justeru keupayaan ini perlu dididik sejak di bangku sekolah lagi. Sekolah bukan sahaja menyediakan platform untuk belajar malah ia merupakan satu struktur sokongan sosial. Pelajar akan diajar bagaimana untuk menguruskan diri, menjalinkan hubungan sosial dan gaya hidup sihat.

Faktor-faktor lain

Apakah keupayaan anak sindrom Down anda? Adakah mereka mampu untuk menguruskan diri mereka jika tinggal bersendirian? Adakah mereka tahu bagaimana cara untuk menaiki kenderaan awam ke tempat kerja? Adakah mereka sedar pintu perlu dikunci, gas dapur perlu ditutup sebelum meninggalkan rumah atau sebelum tidur? Persoalan ini tidak terhad kepada individu sindrom Down sahaja, malah buat individu biasa.

Terdapat beberapa jenis tempat tinggal yang boleh didiami oleh mereka yang menghidapi sindrom Down:

Rumah ibu bapa mereka

Kolej kediaman jika mereka menyambung pengajian ke peringkat universiti

Rumah sewa atau kepunyaan mereka sendiri dengan bantuan servis yang dapat membantu menguruskan mereka

Pusat yang dikhususkan untuk mereka yang berkelainan upaya

Konklusi

Individu sindrom Down boleh tinggal bersendirian jika mereka boleh menguruskan diri mereka sendiri. Ramai di antara mereka yang bekerja di syarikat-syarikat yang kompetitif atau di tempat yang mempunyai peralatan sokongan menunjukkan keupayaan mereka untuk berdikari dan hidup dengan baik di dalam masyarakat. Jangan pandang rendah kepada tahap keupayaan mereka!


Muka Banyak Bintik Putih? Ini 5 Cara Tradisional Hilangkan Whitehead Di Wajah!

Whitehead
yang turut popular dengan nama
jerawat nasi atau jerawat pasir
, selalu sahaja singgah di wajah sekali gus menjejaskan imej dan emosi. Tetapi, adakah wujud sebarang produk atau cara hilangkan
whitehead
? Teruskan baca artikel ini untuk tahu!

Untuk mendapatkan lebih banyak informasi tentang Kesihatan Kulit, sila dapatkannya
di sini
.

Whitehead
, sejenis komedo dengan warna putih

Untuk pengetahuan anda semua, terdapat dua jenis komedo yakni yang
terbuka (
blackhead
) atau tertutup (
whitehead
)
. Kedua-duanya adalah angkara liang pori di wajah yang tersumbat.

Komedo terbuka itu terlihat hitam kerana liang pori tersumbat menjadi gelap dan besar, manakala yang tertutup pula terlihat putih kerana wujud kulit yang tumbuh di atas liang pori tersumbat.

Penyumbatan di liang pori ini adalah akibat daripada sel-sel kulit mati, peluh, minyak atau sebum yang berlebihan pada kulit. Dalam erti kata mudah,
punca komedo sama dengan jerawat
.

Baca lagi artikel berkaitan:

5 Punca Jerawat Naik Mendadak Ketika Remaja, Penyebab No. 4 Paling Lazim!

Jerawat Tumbuh Melata Di Dahi Sebab Banyak Berfikir? Ini 6 Punca Sebenarnya!

Kenapa Jerawat Muncul Pada Satu Badan? Untuk Cegah, Kena Tahu Punca Dulu!

Mengulas tentang komedo jenis
whitehead
, ia turut akan berlaku disebabkan oleh beberapa faktor risiko lain termasuk jangkitan mikrob terutama bakteria di bawah permukaan kulit wajah anda.

Namun jangan pula keliru dengan satu lagi kondisi yang mengakibatkan
 bintik-bintik putih pada kulit muka
 iaitu milia – pengumpulan keratin secara berlebihan dan selalu terjadi pada bayi.

Persoalannya, adakah wujud sebarang produk atau cara hilangkan
whitehead
 dengan efektif?

Apakah cara hilangkan
whitehead
yang efektif?

Sebenarnya,
wujud banyak cara tradisional
 yang anda boleh cuba untuk mengurangkan atau terus menghilangkan bintik-bintik putih di wajah. Berikut adalah antara petua anda boleh cuba:

#1. Gunakan air batu

Terkejut? Air batu adalah antara bahan yang selalu sahaja diletakkan di atas kulit terutama ketika ia sedang meradang atau membengkak dalam usaha bagi meredakan segala ketidakselesaan.

Ajaibnya, ia turut boleh menjadi alternatif untuk membuang
whitehead
 daripada kulit muka anda dengan cara menuam ais pada kawasan wajah yang bermasalah,
biar sebentar sebelum bilas
.

Alasannya, komedo tertutup ini bakal jadi lebih ‘longgar’ lantas mudah untuk dicabut dan dibuang.

#2. Sapukan jeli petroleum

Menurut Pakar Dermatologi, Dr Judy dari negara Korea Selatan, jeli petroleum juga adalah antara cara hilangkan
whitehead
yang begitu berkesan selain tidak menimbulkan
 kesan sampingan lain pada kulit
.

Ini kerana jeli petroleum akan bertindak sebagai ‘gam’ yang melekit dan melekat pada permukaan kulit muka khususnya komedo putih. Jadi, anda mampu untuk tarik ia keluar dengan mudah.

Pun begitu, hati-hati kerana wajah anda mungkin boleh pedih jika disapu terlalu banyak serta kerap.

Cara hilangkan
whitehead
 #3. Telur

Wah! Siapa sangka telur turut boleh jadi cara menyelesaikan masalah ini? Namun bukan bahagian kuningnya tetapi putihnya yang perlu
disapukan dan dijadikan
masker
. Bukan sahaja bagus untuk menanggalkan
whitehead
, malahan masalah wajah lain juga boleh selesai.

#4. Lumurkan cuka epal

Ada sebab kenapa cuka epal selalu digunakan sebagai bahan yang sesuai untuk menyelesaikan isu kulit muka termasuk masalah komedo tidak kira sama ada ia dari jenis terbuka atau tertutup.

Dalam pada itu, ia juga mungkin boleh mendatangkan manfaat lain seperti mengecilkan liang pori, meningkatkan lagi keanjalan, menstabilkan tahap keasidan dan
banyak lagi pada kulit wajah
.

#5. Letakkan ekstrak timun

Timun sangat popular sebagai kaedah untuk merawat
 masalah lingkaran gelap bawah mata
. Sayur ini memiliki banyak vitamin dan mineral serta zat antioksidan yang sangat bagus untuk kulit.

Menariknya, ia turut boleh dijadikan antara cara bagi mengurangkan atau menghilangkan komedo tertutup dari kulit muka. Caranya, letakkan dan biarkan seketika pada bahagian wajah yang ada bintik putih sebelum bilas dengan bersih.

Wujudkah produk hilangkan
whitehead
 yang boleh dicuba?

Kenapa anda perlu pening kepala memikirkan kaedah tradisional sedangkan ada cara hilangkan
whitehead
moden? Bahkan,
 lambakan produk sebegini juga sudah
 dijual di farmasi, klinik dan pusat kesihatan yang lain!

Produk pertama adalah di dalam bentuk plaster di mana ia hanya perlu dilekatkan seketika di kulit muka sebelum ditanggalkan. Selain
whitehead
 dan
blackhead
,
jerawat juga boleh tertanggal
.

Dalam pada itu, wujud juga produk di dalam bentuk krim, gel atau minyak yang boleh disapukan di kulit muka
serupa fungsinya seperti
masker

selain mampu membantu merawat isu kulit lain.

Konklusinya, masalah ini mudah untuk diselesaikan sekiranya cara di atas tadi diamalkan dengan baik!


Menjaga Pesakit Strok

Menjaga pesakit strok memerlukan pengetahuan, kesabaran dan pengetahuan yang cukup. Tanpa semua ini, kedua-duanya, pesakit dan penjaga, akan terzalimi dan tertekan. Sebagai pembunuh nombor tiga di Malaysia, strok kerap membuatkan penghidapnya mengalami kecacatan dan ketidakupayaan selepas daripada serangan.

Kecacatan ini tentunya mengganggu banyak urusan asas harian seperti makan, pergi ke tandas dan mandi serta menukar pakaian. Tanpa sokongan dan penjagaan yang betul, kualiti hidup pesakit akan menurun dengan mendadak.

Jika anda adalah salah seorang daripada penjaga pesakit strok, sama ada ibu bapa atau pasangan, artikel ini mungkin akan membantu anda mendapatkan panduan dan tip menjaga pesakit strok.

1. Memantau jadual ubat-ubatan serta kesan-kesan sampingannya

Kebanyakan pesakit strok akan perlu mengambil banyak jenis ubat-ubatan. Ini termasuk pencair darah, ubat kolesterol (statin), insulin untuk diabetes dan ubat-ubat tekanan darah tinggi. Seeloknya, sediakan buku khas untuk merekod ubat-ubatan beserta jadual pengambilan. Ini sangat membantu dalam memastikan ia diambil pada kadar dan waktu yang betul.

Jangan lupa juga kepada kesan-kesan sampingannya. Bincangkan dengan doktor, apakah kesan-kesan sampingan yang mungkin berlaku daripada pengambilan ubat-ubatan tersebut.

2. Jaga pemakanan

Pemakanan adalah aspek yang sangat penting dalam penjagaan pesakit strok. Beberapa perkara yang anda perlu ambil berat:

Pastikan pesakit mendapat nutrien yang seimbang dan mencukupi setiap hari. Ini akan membantu proses pemulihan.

Kurangkan makanan yang berlemak dan berminyak.

Utamakan penyediaan makanan dengan cara yang sihat seperti merebus, mengukus dan memanggang berbanding menggoreng.

Kadangkala, pesakit mengalami masalah untuk menelan makanan. Jika berlaku, berikan makanan yang lembut, dicincang atau dikisar. Dalam kes yang lebih parah, tiub nasogastrik mungkin diperlukan.

Berhubung dengan Pegawai Dietetik berhampiran untuk mendapatkan jumlah kalori dan jenis makanan paling sesuai dengan pesakit.

3. Susun atur rumah yang sesuai untuk memudahkan pergerakan

Pergerakan yang terbatas pastinya memerlukan sedikit pengubahsuaian pada susun atur di dalam rumah. Antara perkara yang anda boleh lakukan ialah:

Alihkan objek-objek kecil seperti pengelap kaki di depan pintu, meja kecil dan permainan kanak-kanak.

Berikan ruang lapang yang luas untuk memudahkan pergerakan.

Letakkan pemegang di beberapa tempat terutamanya di dalam tandas, dapur dan bilik tidur bagi mengelakkan jatuh.

Sediakan kerusi atau bangku di beberapa tempat untuk membolehkan pesakit mengambil masa untuk berehat.

Pindahkan barang-barang keperluan pesakit ke tingkat bawah bagi rumah dua tingkat.

4. Sokongan emosi

Mengalami keadaan hilang upaya secara mengejut adalah satu kondisi yang amat mencabar emosi seseorang. Justeru, ia memerlukan sokongan daripada orang sekeliling, bukan sahaja dari sudut fizikal tetapi juga emosi dan perasaan.

Berikan mereka motivasi agar terus positif untuk menjalani proses pemulihan.

Di samping sokongan ke atas pesakit, penjaga juga memerlukan sokongan serta motivasi. Menjaga pesakit strok bukanlah satu kerja yang mudah, lebih-lebih lagi ia bukan dilakukan kerana duit. Jika menjaga ibu bapa, anak-anak yang lain juga harus terlibat sama dan tidak membiarkan sebahagian anak sahaja yang menjaga.

Anda boleh dapatkan kumpulan sokongan bagi pesakit strok melalui
National Stroke Association of Malaysia (NASAM).

Jangan sampai penjaga lebih tertekan berbanding pesakit!

Lihat juga:

Strok. Sekali Terkena, Lama Tersiksa

Fakta Ringkas Mengenai Strok


Ingin Tahu Alami Kanser Usus Atau Tidak, Lihat 9 Tanda Ini!

Kanser kolorektal adalah sejenis kanser yang bermula pada
organ kolon
 (usus besar) atau rektum. Mereka yang menghidap kanser usus tahap 1 atau lebih awal kebiasaannya tidak menunjukkan sebarang kanser seperti penyakit barah yang lain.

Menurut Persatuan Kanser Amerika (ACS), 1 daripada 23 lelaki atau 1 daripada 25 wanita akan didiagnosis dengan masalah kesihatan ini sepanjang hidup mereka.

Seperti masalah kanser yang lain, tahap keterukan kanser ini bergantung kepada peringkat dan perubahan patologi kanser yang dialami oleh pesakit.

Artikel ini akan membincangkan perubahan kanser yang dialami oleh mereka yang didiagnosis dengan
tahap awal
 kanser kolorektal.

Teruskan membaca dengan lebih lanjut.

Untuk mendapatkan lebih banyak info tentang Kanser, sila dapatkan
di sini
.

Bagaimana pengelasan kanser kolon dibuat?

Seperti masalah kanser lain, pengelasan bagi
kanser kolon
turut dibuat b
erdasarkan klasifikasi TNM yang lazim digunakan di seluruh dunia.

T merujuk kepada saiz tumor –  Sebesar mana ketumbuhan kanser telah membesar dan adakah sel kanser telah merebak ke organ berdekatan

N merujuk kepada kelenjar limfa – Sama ada sel kanser telah tersebar ke kelenjar limfa berdekatan dengan lokasi kanser

M merujuk kepada metastasis – Sama ada sel kanser telah merebak ke
 organ jauh di seluruh badan
seperti peparu dan hati

Terdapat juga jenis pengelasan lain yang sering digunakan oleh pakar untuk mengelaskan kanser, namun sistem TNM kebiasaannya digunakan untuk menjelaskan perihal tahap kanser kepada pesakit.

Kanser usus peringkat awal dan perubahan patologi yang berlaku

Berdasarkan kepada istilah yang digunakan,
kanser usus peringkat awal
 membawa maksud proses penyakit yang eksklusif kepada organ asal tanpa melibatkan mana-mana organ lain (jauh atau dekat) atau kelenjar limfa.

Berdasarkan kepada definisi yang diberi, berikut merupakan tahap kanser yang boleh dikira sebagai ‘peringkat awal’ bagi kanser usus:

Tahap 0 – Tahap terawal dan ia dikaitkan dengan ketumbuhan pada lapisan mukosa atau lapisan dalam organ usus

Tahap 1 – Kanser usus tahap 1 merujuk kepada perubahan kanser yang telah tumbuh ke lapisan submukosa namun belum tersebar ke mana-mana kelenjar limfa

Tahap 2A – Ketumbuhan yang dialami telah sampai ke permukaan luar organ namun ia belum menembusi sepenuhnya

Tahap 2B – Ketumbuhan telah tumbuh melepasi permukaan luar organ dan mencecah lapisan membran yang melindungi organ abdomen. Sel kanser masih belum tersebar ke kelenjar limfa

Terdapat satu lagi kanser usus tahap 2 yang dilabelkan sebagai kanser usus tahap 2C.

Namun, bagi pengelasan kanser tersebut, ia sudah mula melibatkan organ dan struktur berdekatan menyebabkan ia tidak lagi seperti apa yang didefinisikan sebagai kanser usus peringkat awal.

Kanser usus tahap 1, ini tanda yang mungkin anda alami

Kanser usus tahap 1 mempunyai manifestasi yang berbeza
 jika dibandingkan dengan penghidap kanser usus tahap akhir.

Namun, apa yang membuatkan
penyakit ini berbahaya
 adalah penghidap kanser usus peringkat awal kebiasaannya tidak menunjukkan sebarang simptom.

Mereka seperti individu sihat yang lain berikutan saiz dan patologi sel kanser pada peringkat itu tidak menyebabkan sebarang
perubahan fungsi yang ketara pada organ usus
.

Lama-kelamaan mereka yang didiagnosis dengan masalah kanser usus tahap 1 boleh menunjukkan simptom seperti:

Sembelit.

Cirit-birit.

Perubahan warna pada najis.

Perubahan bentuk najis terutamanya jika ia kurus seperti pensel.

Darah pada najis.

Pendarahan pada rektum.

Gas berlebihan.

Kram abdomen.

Sakit abdomen.

Seperti yang anda boleh lihat, bagi penghidap kanser usus, tanda pada tahap awal lebih tertumpu kepada sistem gastrousus.

Sekiranya kanser tersebut menjadi bertambah teruk, ia boleh menyebabkan simptom yang lebih bersifat sistemik (seluruh badan) seperti:

Kelesuan.

Rasa lemah
tanpa punca yang nyata
.

Hilang berat badan tanpa mencuba.

Rasa kembung perut.

Loya dan muntah.

Jaundis.

Kaki dan tangan bengkak.

Sesak nafas.

Sakit kepala kronik.

Penglihatan kabur.

Tulang mudah retak.

Konklusi

Bagi penghidap kanser usus tahap 1, anda mungkin tidak akan mengalami sebarang simptom memandangkan proses penyakit tersebut masih berada pada peringkat awal.

Namun, jika ia tidak dikesan dan dirawat, perubahan patologi yang bakal berlaku boleh mempengaruhi
fungsi sistem gastrousus
 serta menyebabkan penurunan pada kualiti hidup pesakit.

Bagi golongan berisiko, sangat penting untuk anda menjalani pemeriksaan berkala bagi
memastikan kesihatan anda
 berada pada tahap yang optimum setiap masa.


Sering Jatuh Sakit Jika Di Tempat Kerja? Jaga-Jaga, Anda Mungkin Alami Sindrom Bangunan Sakit!

Adakah anda
familiar
 dengan sindrom bangunan sakit? Sindrom ini amat berkait rapat dengan kualiti udara di dalam bangunan.

Namun, apa sebenarnya
sick buiding syndrom
 ini, dan bagaimana ia boleh buatkan penghuninya jatuh sakit?

Apa itu sindrom bangunan sakit (SBS)?

Pernah tak anda rasa sakit kepala, sesak nafas dan pedih mata ketika memasuki sesuatu bangunan?

Anda rasa macam nak demam. Tapi, setelah keluar daripada bangunan, anda terus rasa baik.

Itulah dia
sick building syndrome
 atau sindrom bangunan sakit! Seperti namanya, penyakit ini adalah disebabkan oleh bangunan yang anda sedang lawati ataupun diami.

Sebagai contoh, anda mungkin mengalami
sick building syndrome
 ketika berada di tempat kerja. Semua simptom seperti sakit kepala, sakit mata dan juga sesak nafas akan sekali gus datang menyerang anda.

Tapi, setelah anda meninggalkan bangunan tersebut, semua simptom tersebut hilang!

Laporan daripada WHO mendapati hampir 30% daripada bangunan yang terdapat di dunia boleh menyebabkan penghuninya mengalami
sick building syndrome
.

Bangunan ini termasuklah rumah yang anda diami ataupun pejabat yang anda bekerja setiap hari.

Punca utama yang menyebabkan masalah ini adalah
kualiti udara yang teruk di dalam bangunan
.

Apa petanda saya mempunyai
sick building syndrome (SBS)
?

Anda mungkin sedang mengalami sindrom bangunan sakit jika anda kerap rasa sakit hidung, sakit dada ataupun sesak nafas ketika berada dalam satu-satu bangunan.

Antara simptom lain SBS termasuklah:

Sakit tekak

Pening kepala

Sukar untuk fokus

Rasa penat

Pelupa

Sakit badan

Demam

Kesejukan

Mual

Selalunya, anda sendiri tidak pasti apa yang menyebabkan anda rasa sakit. Disebabkan simptomnya yang terlalu biasa, anda mungkin akan anggap anda cuma
alami demam biasa ataupun alahan.

Namun, simptom sindrom bangunan sakit hanya akan muncul jika anda berada di dalam bangunan tersebut.

SBS paling kerap terjadi di dalam bangunan tempat kerja. Oleh sebab ini, ramai yang mengadu sakit kepala, sesak nafas dan
sukar untuk fokus ketika bekerja.

Ramai pekerja yang melaporkan mereka tidak mengalami apa-apa kesan
sick building syndrome
 ketika bercuti ataupun ketika bekerja dari rumah.

Ada individu yang mengalami tindak balas yang teruk terhadap SBS. Selalunya, individu yang
mengalami alahan ataupun asma
 akan rasa sangat tidak selesa dan terkesan dengan kualiti udara yang teruk di tempat kerja.

Walau bagaimanapun, ada juga individu yang tidak akan menunjukkan apa-apa simptom pun terhadap SBS.

Apa sebenarnya pu
nca sindrom bangunan sakit?

1. Ventilasi yang tidak sempurna

Bangunan yang mempunyai sistem ventilasi yang teruk selalunya akan menyebabkan kualiti udara di dalam satu-satu kawasan itu terjejas.

Tahukah anda,
tahap pencemaran udara
 di dalam kawasan bertutup adalah 2 hingga 5 kali lebih tinggi daripada tahap pencemaran udara di luar bangunan!

Oleh itu, kadangkala udara di dalam bangunan boleh jadi lebih bahaya daripada udara luar!

Penggunaan pendingin hawa yang tidak pernah diservis dan sistem ventilasi tidak efisien di dalam bangunan juga boleh menjadi punca sindrom bangunan sakit.

Selain itu, pencahayaan dalam bangunan yang tidak mencukupi boleh mengakibatkan
kulat dan kulapuk mudah tumbuh pada permukaan dinding.

2. Pencemaran kimia

Kebanyakan punca pencemaran udara dalam bangunan datangnya daripada bahan-bahan yang ada di dalam bangunan itu sendiri.

Sebagai contoh, karpet, perabot, mesin fotostat, racun serangga dan bahan pencuci boleh mengeluarkan
formaldehyde
, sejenis gas yang boleh akibatkan iritasi pada mata, hidung dan tekak.

Gas beracun daripada asap rokok
 juga boleh kekal berada di dalam satu kawasan yang mempunyai kadar ventilasi yang rendah.

Bahan kimia yang berbahaya ini kemudiannya terperangkap di dalam bangunan dan disedut pula oleh penghuninya. Sebab itulah ramai yang mengadu sakit kepala, rupanya ada pencemaran kimia dalam pejabat!

3. Pencemaran biologi dalam bangunan

Cuba periksa sama ada kawasan yang anda duduk mempunyai
masalah tikus, lipas ataupun serangga
.

Najis haiwan-haiwan perosak ini boleh mendatangkan bahaya kepada individu yang menghidunya dalam jangka masa yang panjang.

Bakteria juga boleh membiak dalam pendingin hawa, ataupun berkumpul di celahan karpet ataupun siling.

Selain itu, bahan binaan bangunan itu sendiri boleh mengakibatkan pencemaran kimia, lebih-lebih lagi jika bahan itu menyebabkan tumbuhnya kulat pada dinding bangunan.

Semua ini boleh mengakibatkan batuk, sakit dada, sakit badan dan juga menyebabkan alergi.

Kesimpulan

Ada pelbagai cara untuk elakkan SBS, antaranya adalah dengan melakukan pembersihan secara berkala. Anda juga boleh cuba buka tingkap dan galakkan udara luar masuk.

Sindrom bangunan sakit mungkin tidak akan berikan anda sakit yang teruk, tetapi ketidakselesaan di tempat kerja atau di rumah boleh mempengaruhi emosi anda.

Cuba periksa tanda-tanda di atas dan cuba baikinya untuk elakkan sindrom bangunan sakit ya!


Bila Drama dan Teater menjadi Terapi Psikologi

Seni dengan kehalusan makna dan penyampaiannya sebenarnya berupaya menjadi satu cara rawatan dalam psikologi. Antaranya melalui
d
ramatherapy
atau terapi drama iaitu penggunaan drama dan/atau teater untuk mencapai matlamat pemulihan. Terapi drama merupakan terapi psikologi yang bersifat aktif dan membolehkan peserta menyampaikan kisah mereka, menetapkan matlamat dan menyelesaikan masalah. Melalui drama, kedalaman dan keluasan pengalaman jiwa dapat diterokai dan kemahiran sosial dapat ditingkatkan.

Sejarah terapi drama

Pada tahun 1920-an, ahli psikologi Romania, Jacob Moreno, memerhatikan bagaimana bermain watak dan teater dapat membebaskan individu untuk mengekspresikan pemikiran dan perasaan mereka. Sejak itu, beliau mula memasukkan drama ke dalam psikoterapi.

Pada tahun 1960-an, pengarah teater radikal Brazil, Augusto Boal, sedang mengusahakan konsep teater komuniti, daripadanya muncul idea “teater orang yang tertindas’
(Theatre of the Opressed).
 Boal membayangkan teater di mana penonton boleh meluahkan diri melalui menjadi pelakon, menyampaikan dan menyelesaikan masalah kehidupan mereka sendiri. Sumbangan beliau memberikan arah baru kepada terapi drama.

Hari ini, terapi drama membantu ramai orang dalam mencapai perubahan, sama ada untuk membuang tabiat lama, mempelajari kemahiran baru atau menangani masa lalu yang pahit.

Mengapa terapi drama

Terapi drama diwujudkan disebabkan kesedaran bahawa sesetengah pengalaman hidup dan trauma masa lalu terlalu menyakitkan untuk ditangani melalui dialog lisan. Kerana drama menggunakan metafora untuk mengekspresikan emosi, ia adalah sangat bersesuaian untuk tujuan rawatan.

Peserta yang dirujuk kepada ahli terapi drama tidak memerlukan pengalaman atau kemahiran berlakon. Ahli terapi drama telah dilatih untuk membolehkan peserta mempunyai medium yang paling sesuai untuk mengenalpasti dan merungkaikan masalah atau membolehkan mereka lebih berkemampuan menangani isu dalaman mereka.

Oleh itu, peserta yang melibatkan diri dalam terapi drama terdiri daripada pelbagai latarbelakang yang berbeza. Daripada kanak-kanak dengan spektrum autistik kepada orang tua dengan masalah demensia; remaja yang mencederakan diri sendiri, orang yang mempunyai sejarah penderaan seksual dan / atau fizikal, mereka yang menderita penyakit mental dan wanita dengan kemurungan pasca kelahiran
(meroyan)
. Orang biasa yang bergelut dengan masalah keyakinan diri juga boleh menyertai terapi drama.

Perbezaan terapi drama daripada lakonan

Disebabkan sifat katarsis (kelegaan emosi dengan cara ekspresi diri) dalam lakonan dramatik, drama secara amnya boleh menggalakkan kesihatan mental. Walau bagaimanapun, terapi drama bukan sekadar melibatkan lakonan. Seperti seni lukisan, muzik, dan terapi tarian, terapi drama menggunakan seni sebagai batu loncatan untuk terapi yang lebih mendalam dan lebih bermakna kepada peserta.

Ahli terapi drama memberi panduan kepada peserta untuk melakukan siri aktiviti yang membolehkan mereka melakonkan adegan yang mewakili bagaimana mereka mahu menjalani kehidupan mereka. Peserta mungkin akan melihat terapi drama mempengaruhi perubahan dalam tingkah laku mereka, keadaan emosi, perkembangan peribadi, dan penyesuaian kemahiran. Peserta yang menggunakan terapi drama selalunya dapat meningkatkan kemahiran hubungan interpersonal melalui penyertaan aktif dalam terapi drama seperti bercerita, bermain watak, bermain boneka, pembacaan skrip dan sebagainya.

Terapi drama di Malaysia

Terapi drama di Malaysia bukanlah suatu kaedah rawatan terapi psikologi yang popular. Pun begitu, kaedah ini semakin diperkenalkan kepada khalayak antaranya oleh Vanita Chandrasegaram, perintis ahli terapi drama di maaysia. Creative Art Therapies Malaysia pula menghimpunkan komuniti profesional yang berkelayakan dalam bidang terapi melalui keseniaan.

Selain itu, penggunaan teater sebagai medium penambahbaikan masyarakat juga semakin giat dilangsungkan. Ini dapat dilihat dalam pembudayaan teater masyarakat seperti yang dilakukan Teach for The Needs (TFTN) dalam aktiviti teater anak yatim yang membantu membina keyakinan diri dalam kanak-kanak tersebut. Melalui teater, anak-anak ini belajar keupayaan diri dan potensi dalaman mereka.


Tekak Bengkak Dan Sakit? Cuba 8 Penawar Ini Yang Ada Di Dapur Rumah Anda!

Setiap individu pasti pernah mengalami sakit tekak bila menelan atau tekak bengkak. Kesakitan pada tekak sebenarnya antara sebab paling lazim mengapa individu mengunjungi klinik!

Tapi jika anda mengalami tekak bengkak atau sakit tekak bila menelan, namun tidak mahu berjumpa doktor, di sini kami senaraikan 8 penawar yang boleh meringankan kesakitan anda.

Baca lebih lanjut tentang Keadaan Telinga, Hidung/Tekak
di sini.

Apa itu tekak bengkak dan simptom yang berbahaya?

Tekak merujuk kepada bahagian anterior (hadapan) pada struktur leher. Ia mengandungi beberapa struktur asas yang membentuk sistem pernafasan seperti larinks dan farinks.

Walau bagaimanapun, ciri penting pada saluran ini adalah struktur yang dipanggil sebagai epiglotis.

 Ia merupakan injap yang bertanggungjawab menghalang pergerakan makanan dan minuman daripada memasuki saluran pernafasan.

Tanpanya atau jika ia tidak berfungsi dengan baik, manusia mudah mendapat pneumonia sedutan (
aspiration pneumonia
).

Sakit tekak atau tekak bengkak merujuk kepada
keradangan pada tekak kesan daripada jangkitan kuman
. Ia tergolong dalam kelas jangkitan saluran pernafasan atas (
upper respiratory tract infection
).

Kebiasaannya, individu akan mengalami simptom-simptom yang lain seperti demam, batuk, selesema dan pening kepala.

Adakah antibiotik diperlukan jika leher bengkak atau sakit bila menelan?

Penggunaan antibiotik merupakan topik hangat kini, lebih-lebih lagi jika ia melibatkan simptom yang sering dipandang enteng, seperti sakit tekak.

Antibiotik cuma berkesan apabila digunakan terhadap bakteria
. Ia tidak akan memberi apa-apa tindak balas terhadap virus, memandangkan ia tidak mempunyai struktur penting yang menjadi asas kepada fungsi antibiotik tersebut.

Kira-kira 90% kes sakit tekak disebabkan oleh virus. Namun, apakah yang akan terjadi jika kita tidak mengambil antibiotik apabila tekak bengkak itu disebabkan oleh jangkitan bakteria?

Walaupun kurang 10% bakteria dikaitkan dengan sakit tekak, kesannya masih boleh membawa komplikasi kronik yang teruk. Sebagai contoh, bakteria streptokokal yang sering menyebabkan sakit tekak ketika menelan. Jika tidak dirawat dengan baik, ia boleh menyebabkan komplikasi demam reumatik.

Kajian yang dijalankan pada tahun 1987 mendapati mereka yang dijangkiti bakteria akan baik 16 jam lebih awal daripada mereka yang dijangkiti virus dengan bantuan rawatan antibiotik.

8 penawar semula jadi untuk tekak membengkak dan sakit tekak bila menelan

Walaupun anda sudah berjumpa dengan doktor atau sudah mengambil
ubat untuk sakit tekak
, tapi tekak anda masih sakit?

Jangan risau, di sini kami senaraikan 8
penawar semula jadi yang boleh membantu anda
 melegakan tekak bengkak itu.

Madu

Menurut kajian,
madu berpotensi bertindak sebagai
pemulih luka yang berkesan
. Paul IM telah menerajui sekumpulan pengkaji untuk mencari jenis rawatan yang efektif bagi menangani masalah batuk malam.

Hasil kajian mendedahkan, madu lebih berkesan dalam merawat bengkak pada tekak berbanding ubat batuk (
dextromethorphan
). Ia juga mengurangkan kekerapan batuk pesakit.

Air garam

Tujuan utama berkumur air garam adalah untuk
membunuh bakteria yang telah menjangkiti tekak
. Ia berkesan dalam melegakan sakit tekak dan dalam masa yang sama melancarkan aliran lendiran di dalam tekak.

Kajian yang dijalankan pada tahun 2005 mendapati, mereka yang berkumur dengan air setiap hari selama 2 bulan mempunyai kadar jangkitan salur pernafasan atas yang rendah berbanding dengan mereka yang tidak berkumur.

Pudina

Jika anda suka mengunyah gula-gula getah,
anda pasti tahu makanan tersebut mengandungi
peppermint
, kan?

Ia diperbuat daripada mentol yang memberi rasa kesejukan dalam mulut.

Mentol mempunyai keupayaan untuk mencairkan kahak dan melegakan sakit tekak
.

Ia bertindak sebagai agen antiradang,
antibakteria
 dan antiviral; memberikan ruang kepada tekak untuk beransur pulih dengan kadar yang segera.

Akar manis (Licorice root)

Akar manis telah digunakan sebagai penawar bagi sakit tekak sejak dulu lagi. Apabila bahan kumur yang diperbuat daripada akar manis diberikan kepada pesakit 5 minit sebelum diberikan ubat bius, ia dapat mengurangkan insiden terjadinya fenomena sakit tekak selepas tempoh pembedahan (
postoperative sore throat
).

Namun, akar manis ini tidak sepatutnya diambil pada kuantiti yang banyak untuk jangka masa yang panjang.

Menurut laman web,
National Center for Complementary and Integrative Health
, mereka yang berbuat demikian berisiko untuk mendapat hipertensi dan masalah tahap potassium rendah, seterusnya menyebabkan
masalah jantung
 dan otot.

Jika anda ingin mengambilnya untuk tujuan merawat sakit tekak, ambillah pada jumlah yang sedikit dan berhenti setelah anda sembuh.

Bagaimana jika anak saya yang sakit tekak?

Orang dewasa boleh mencuba
pelbagai jenis herba
 yang terbukti berkesan untuk merawat sakit tekak, namun bagaimana pula dengan kanak-kanak?

Sebenarnya, penting buat anda untuk membawa anak berjumpa doktor bagi mendapatkan rawatan lanjut. Namun terdapat beberapa tip yang anda masih boleh guna untuk mengurangkan kesakitan yang dialami si manja.

Pasangkan pelembap udara dalam bilik anak

Galakkan anak untuk minum air kosong secukupnya. Hindari minuman sejuk, minuman berjus
atau aiskrim

Jika anak berusia kurang 1 tahun,
jangan beri madu
 padanya! Ini kerana madu mengandungi spora daripada bakteria
Clostridium botulinum
yang boleh menyebabkan keracunan makanan.

Beri lozeng yang boleh merawat sakit tekak
. Akan tetapi, kanak-kanak bawah 5 tahun tidak patut diberikan lozeng yang boleh merawat sakit tekak kerana risiko tercekik.

Kini anda telah tahu cara legakan masalah tekak bengkak.


Anak Anda Kemurungan?

Ada masanya, kanak-kanak boleh menjadi sedih, menjengkelkan, atau berada dalam emosi yang tidak baik. Tetapi, seandainya, perasaan dan pemikiran negatif berada dalam diri seorang kanak-kanak untuk tempoh yang lama dan menjejaskan fungsi keupayaan normalnya, ia mungkin petanda anak anda kemurungan.

Apa itu kemurungan?

Kemurungan adalah sejenis gangguan emosi. Kanak-kanak yang tertekan sering berasa sedih, kecewa atau menjengkelkan untuk beberapa minggu, bulan atau lebih lama. Tanda lain adalah mempunyai pemikiran negatif. Ini termasuk sering memfokuskan kepada masalah atau kesilapan, semakin kritikal dan banyak mengadu.

Kemurungan boleh memberikan kesan buruk kepada tenaga, tumpuan, tidur dan selera makan. Kanak-kanak yang berdepan masalah ini mungkin hilang minat dalam melakukan aktiviti atau kerja sekolah, kelihatan letih, mudah berputus asa, atau bersembunyi daripada rakan dan keluarga. Apabila kanak-kanak menjadi kemurungan, adalah sukar untuk mereka memberikan usaha, walaupun pada aktiviti yang mereka gemar lakukannya. Kemurungan akan menyebabkan perasaan tidak dihargai, penolakan atau benci. Ia membuatkan masalah harian menjadi lebih sukar daripada kenyataan sebenarnya. Apabila kemurungan menjadi semakin serius, ia boleh menyebabkan pemikiran untuk mencederakan diri atau membunuh diri.

Bagaimana mengenal pasti anak anda kemurungan?

Ibu bapa dan individu dewasa lain mungkin sukar untuk mengenal pasti bila seorang kanak-kanak itu tertekan. Perasaan yang menjengkelkan atau kemarahan mungkin kelihatan seperti sikap yang tidak baik atau tidak menghormati. Kurang tenaga dan hilang minat adalah sama seperti tiada usaha untuk mencuba. Oleh kerana ini tanda kemurungan sering kali diabaikan. Ini kerana kemurungan ditunjukkan dengan cara yang berbeza dan mungkin menyebabkan kekeliruan, anda perlu membawa anak untuk pemeriksaan doktor apabila anda menyedari perasaan sedih atau emosi yang tidak baik berlaku kepada anak anda untuk tempoh beberapa minggu.

Bagaimana untuk membantu kanak-kanak dengan kemurungan?

Seperti gangguan emosi yang lain, kemurungan boleh dirawat dengan perhatian dan penjagaan yang betul. Tetapi masalah ini juga boleh menjadi semakin teruk jika ia tidak mendapat rawatan. Jika anda berasa anak anda mungkin tertekan atau mungkin berdepan masalah dalam emosi, berikut adalah beberapa cara yang boleh anda lakukan untuk membantu:

Berbual dengan anak anda tentang kemurungan dan emosi. Kanak-kanak mungkin mengabaikannya, menyembunyikan atau menafikan keadaan yang dihadapi, dan mereka mungkin tidak menyedari bahawa mereka tertekan. Kanak-kanak yang lebih berusia dan remaja mungkin akan berpura-pura mereka tidak memerlukan bantuan, jadi anda harus tetap mencuba untuk berbual dengan mereka. Dengarkan apa yang mereka ingin katakan, tunjukkan sokongan dan kasih sayang anda.

Berjumpa dengan doktor. Doktor akan melakukan pemeriksaan fizikal yang lengkap. Pemeriksaan yang lengkap akan memberikan doktor untuk memeriksa keadaan kesihatan anak anda yang boleh membawa kepada simptom seperti kemurungan. Jika doktor meragui anak anda mempunyai kemurungan atau yang hampir sama dengan gangguan emosi, doktor mungkin akan mencadangkan untuk berjumpa pakar dan mendapat pemeriksaan dan rawatan.

Hubungi pakar terapi. Kemurungan boleh dirawat. Namun, tanpa pertolongan yang betul, ia boleh menjadi lebih kronik. Seorang pakar terapi kanak-kanak atau remaja boleh memberikan penilaian kepada keadaan anak anda dan mencadangkan rawatan yang bersesuaian.

Rawatan untuk kemurungan, kebiasaannya adalah terapi, ubatan atau gabungan keduanya. Kaunseling untuk ibu bapa juga merupakan sebahagian daripada rawatan. Ia menumpukan cara dan kaedah untuk ibu bapa membantu memulihkan anak yang berdepan kemurungan.

Alatan yang berbahaya, dadah dan alkohol harus dihapuskan sepenuhnya. Perhatikan sebarang tanda membunuh diri. Anak yang membunuh diri mungkin bercakap mengenainya secara peribadi atau berkongsikannya di internet, memberikan segala barang kepunyaannya, berfikir tentang kematian dan penyalahgunaan dadah.

Apa yang ibu bapa boleh lakukan?

Bantuan daripada pakar terapi adalah sangat diperlukan. Namun, ibu bapa juga memainkan peranan penting. Di rumah, perkara yang kecil tetapi memberikan impak yang besar boleh membantu anak anda berdepan dengan kemurungan.

Pastikan anak anda mendapat makanan berkhasiat, tidur yang mencukupi, dan melakukan aktiviti fizikal harian. Ini boleh memberikan impak positif kepada emosi.

Luangkan masa bersama. Nikmati masa bersama anak dengan melakukan perkara yang anda berdua gemari. Berjalan-jalan, bermain permainan, memasak, membuat kraf atau menonton filem lawak. Memupuk semangat yang emosi dan perasaan yang positif seperti keseronokan, ketenangan dan kegembiraan, boleh menyemarakkan emosi anak anda.

Bersabar dan bertenang. Sentiasa ingat sikap menjengkelkan anak anda adalah sebahagian daripada kemurungan, ia bukan disengajakan. Elakkan sebarang pertengkaran, atau menggunakan perkataan yang tidak elok. Cuba untuk bersikap bertenang dan memahami. Hubungan yang positif dengan ibu bapa boleh menguatkan daya tahan anak anda untuk melawan kemurungan.

Hello Health Group
 tidak memberikan nasihat, diagnosis atau rawatan perubatan.

Anda mungkin berminat untuk membaca artikel:

Adakah Anak Anda Mengalami Tekanan?

Tanda Anak Anda Menderita Kesihatan Mental


Ini 7 Resipi Bento Sihat Untuk Seminggu, Siap Dalam 20 Minit Sahaja!

Jika anda biasa dengan makanan Jepun, anda pasti pernah mendengar konsep makanan bento atau
bento box
. Bento bukan sahaja comel dan menarik, tetapi ia juga mudah dibuat dan menyihatkan. Untuk resipi bento makanan sihat, anda boleh lihat contoh bento makanan sihat yang kami sediakan di bawah ini.

Cukup untuk seminggu hari anda!

Untuk mendapatkan lebih banyak info berkenaan Pemakanan Sihat, anda boleh klik
di sini
.

Apa itu bento?

Perkataan “bento” merujuk kepada kaedah penyediaan makanan cara Jepun.

Ia juga merujuk kepada sejenis kotak atau bekas khas yang digunakan untuk meletakkan makanan yang boleh dibawa ke mana-mana untuk dimakan apabila perlu.

K
otak bento biasanya dibawa ke sekolah atau ke tempat kerja. Namun, ia juga dibawa sewaktu dalam sesuatu kembara, perjalanan atau perkelahan.

Konsepnya sama sahaja dengan konsep membawa bekal dari rumah yang masyarakat Malaysia amalkan, namun hidangannya lebih ringkas dengan rupa yang lebih menarik.

Kebiasaannya, dalam satu bekas bento, akan diisi dengan nasi sebagai sumber karbohidrat dan beberapa hidangan sampingan lain.

Antara hidangan sampingan lain yang biasa diletakkan dalam kotak bento klasik ialah telur, sosej, ikan panggang, lauk bergoreng lain dan juga sayur-sayuran.

Ia juga tidak terhad kepada jenis makanan berat sahaja. Ada juga bento yang hanya diisi dengan buah-buahan dan juga makanan pencuci mulut yang lain.

7 resipi bento makanan sihat untuk seminggu

Kami sediakan tujuh contoh bento makanan sihat ini agar anda boleh memvariasikan hidangan anda dalam seminggu.

Resipi-resipi ini juga boleh disediakan dalam masa kurang 20 minit sahaja.

#1. Bento
Clean-eating

Bento ini bukan sahaja menarik untuk kanak-kanak tetapi juga orang dewasa. Bahan yang diperlukan ialah:

¼ cawan
buah bluberi

Setengah biji epal yang dihiris

2 keping keju Cheddar yang dihiris nipis

2 sudu besar
Hummus
 atau sari
kacang kuda

8 keping biskut bijirin penuh

Pastikan setiap komponen ini diasingkan mengikut plot kotak bento untuk mengelakkan kerosakan pada tekstur makanan.

#2. Bento
Turkey & Cheese

Kedengaran agak menarik bukan? Ya, ini kerana ia mempunyai dua komponen protein iaitu kepingan daging ayam belanda dan juga keju.

Bahan-bahannya ialah:

Roti sandwic

2 sudu besar mayones

2 keping
keju Cheddar

2 keping daging ayam belanda

Sayur salad

Sapukan mayones pada roti. Kemudian lapiskan dengan kepingan daging ayam belanda, keju dan juga sayur salad.

Gulung roti dengan kemas. Kemudian, potong memanjang kepada lima potongan kecil.
Masukkan ke dalam bekas bento.

Setelah itu, masukkan juga komponen bento yang lain iaitu buah bluberi, batang saderi, dan sos untuk sandwic.

#3. Bento
Protein Bistro

Contoh bento makanan sihat yang ini pula kaya dengan sumber protein. Bahan-bahan yang diperlukan untuk bento ini ialah:

1 biji
telur rebus

Setengah cawan kacang edamame yang telah dimasak (belum dikupas)

1 setengah sudu
minyak zaitun

¼ cawan ikan tuna dalam tin (dibuang airnya)

2 potong roti sandwic

4 biji tomato ceri

Hirisan lemon

Hidangan bento ini lengkap dengan sumber karbohidrat, protein, mineral dan vitamin yang pastinya sesuai dengan diet anda.

#4. Bento
Mediterranean

Bagi anda yang menginginkan kelainan selera dalam penyediaan hidangan bento, anda boleh mencuba resipi bento Mediterranean ini.

Bahan-bahannya ialah:

4 cawan
kacang kuda
 dalam tin (dibuang airnya)

¼ cawan timun yang telah dipotong dadu

¼ cawan
tomato yang dipotong dadu

1 sudu besar keju Parmesan atau keju Feta yang diramas-ramas

1 sudu besar daun ketumbar yang dicincang kasar

Setengah sudu minyak zaitun

1 sudu cuka

Gaul rata kesemua bahan di atas agar menjadi seperti salad. Kemudian, masukkan ke dalam satu bahagian kotak bento.

Untuk bahagian yang lain, letakkan dada ayam yang telah dipanggang, satu cawan buah anggur dan satu keping roti pita bijirin penuh.

#5. Bento
Taco Salad

Bento makanan sihat ini pula pasti digemari oleh anak anda kerana ia kelihatan menarik untuk dimakan.

Bahan-bahan untuk menyediakan bento
Taco Salad
 ini adalah seperti berikut:

Setengah cawan daun salad yang telah dipotong kasar

5 sudu besar daging lembu cincang yang telah dimasak

2 sudu besar keju Cheddar yang telah diparut

Setengah cawan
tomato yang dipotong dadu

Gaulkan kesemuanya dan masukkan ke dalam satu bahagian bekas bento.

Kemudian, masukkan campuran hirisan
buah anggur
, tembikai susu dan juga kiwi ke dalam bahagian yang lain.

Jangan lupa untuk masukkan bersama enam keping keropok tortilla ke dalam kotak bento.

#6. Bento
Vegan Bistro

Bento ini pula amat sesuai dibawa ketika berkelah atau ke pejabat sebagai snek. Bahan-bahannya ialah:

¼ cawan
Hummus

Satu keping
roti pita
 dipotong kepada empat bahagian

Setengah batang
timun Jepun
 dipotong memanjang

¼ lada benggala dihiris nipis

Sejukkan seketika di dalam peti ais untuk rasa yang lebih enak.

#7. Bento
Rainbow

Contoh bento makanan sihat ini juga sangat sesuai untuk kanak-kanak kerana ia bukan sahaja menarik, tetapi juga menyihatkan.

Bahan-bahan yang diperlukan ialah:

Setengah cawan
yogurt biasa tanpa perisa

Satu sudu besar jem bluberi

Satu sudu besar jem strawberi

Bluberi

Strawberi

Keju Mozarella

Epal (dihiris)

Avokado (dilenyek)

Masukkan yogurt ke dalam satu bahagian bekas bento dan letakkan jem di atasnya.

Kemudian, letakkan bahagian bento yang lain dengan campuran buah bluberi dan strawberi, potongan keju Mozarella, hirisan buah epal dan juga
buah avokado
 yang telah dilenyek.

Selamat mencuba!


Rasa Anak Mungkin Ada Tekanan Darah Tinggi? Ini Yang Perlu Parents Tahu...

Adakah anak anda mengalami hipertensi atau tidak? Ikuti perkongsian artikel ini untuk mengetahui tanda tekanan darah tinggi kanak-kanak yang mungkin dialami anak anda.

Apa itu tekanan darah tinggi kanak-kanak?

Tekanan darah tinggi (hipertensi) pada kanak-kanak dinilai berdasarkan kumpulan kanak-kanak dengan tekanan darah yang sama atau lebih tinggi daripada 95% kanak-kanak yang sama umur, jantina dan ketinggian dengan anak anda.

Keadaan tekanan darah tinggi kanak-kanak yang berumur kurang daripada 10 tahun biasanya disebabkan oleh keadaan perubatan,
berlebihan berat badan
, diet yang kurang baik dan tidak bersenam.

 Apakah punca kanak-kanak mengalami hipertensi?

Tekanan darah tinggi pada anak-anak yang lebih muda sering dikaitkan dengan faktor-faktor berikut:

Berlebihan berat badan

Tidak bersenam

Makan makanan yang tidak sihat

Mempunyai sejarah keluarga dengan tekanan darah tinggi

Antara faktor yang memungkinan seseorang kanak-kanak mengalami hipertensi bergantung kepada:

Keadaan kesihatan

Genetik

Tingkah-laku

Apakah simptom jika kanak-kanak mengalami hipertensi?

Secara amnya, simptom hipertensi yang dialami kanak-kanak tidak jelas. Tetapi sesetengah kanak-kanak  mungkin akan menunjukkan keadaan seperti:

Sakit kepala

Pening

Sesak nafas

Gangguan penglihatan

Keletihan

Jika anak anda mempunyai faktor risiko untuk mengalami tekanan darah tinggi, seperti
kelahiran pramatang
, berat badan berlebihan atau obes, anda harus berbincang dengan doktor.

Apakah komplikasi tekanan darah tinggi kanak-kanak?

Antara komplikasi yang mungkin dialami oleh kanak-kanak dengan keadaan kesihatan ini adalah:

Strok

Tidur apnea

Serangan jantung

Kegagalan jantung

Penyakit buah pinggang

Melakukan diagnosis

Sekiranya anak anda didiagnosis dengan hipertensi, doktor akan dan  boleh melakukan ujian berikut untuk memastikan jika wujud keadaan atau faktor lain menyebabkan masalah tekanan darah tinggi anak anda:

Ujian darah untuk memeriksa gula dalam darah anak anda, jumlah sel darah dan fungsi buah pinggang

Ujian sampel air kencing (urinalisis)

Echocardiogram
, ujian untuk memeriksa aliran darah melalui jantung anak anda. Ujian ini akan dilakukan jika doktor mengesyaki wujud masalah struktur jantung mungkin menyebabkan tekanan darah tinggi

Ultrabunyi pada buah pinggang anak anda

Merawat masalah tekanan darah tinggi

Merawat tekanan darah tinggi pada kanak-kanak adalah sama seperti merawat pada orang dewasa. Anda perlu berbincang dengan doktor anak anda untuk mengetahui rawatan terbaik untuknya.

Ini adalah beberapa garis panduan umum yang boleh diikuti:

Kekal pada pelan pemakanan DASH. Pendekatan Diet Untuk Menghentikan Hipertensi (DASH) termasuk makan makanan yang kurang lemak serta makan lebih banyak buah-buahan segar dan sayur-sayuran serta makanan bijirin.

Memantau berat badan anak anda
. Ini kerana berlebihan berat badan adalah tanda-tanda peningkatan gula dalam darah dan meningkatkan risiko tekanan darah tinggi, anda harus meminta bantuan daripada doktor untuk mendapatkan pelan yang sesuai untuk menjaga berat badan anak anda dalam julat normal.

Menghindari asap tembakau. Asap tembakau tidak hanya meningkatkan tekanan darah anak anda, tetapi juga merosakkan jantung dan saluran darah anak anda secara langsung. Anda harus memastikan anak anda menghindari asap rokok, termasuk
 secondhand smoke.

Menggunakan ubat. Pendekatan ini akan digunakan jika rawatan lain tidak berfungsi kerana ia boleh menyebabkan kesan sampingan. Oleh itu, anda harus berhati-hati dan mengikuti arahan doktor. Ubat yang digunakan untuk merawat tekanan darah tinggi termasuk:

– Ubat-ubatan ini boleh membantu tubuh anda menyingkirkan air dan garam yang tidak diperlukan melalui air kencing

– Perencat ACE, penyekat alfa, dan penghalang saluran kalsium. Ubat-ubatan ini adalah untuk membantu menjaga saluran darah daripada ketegangan.

– Penyekat beta. Ubat-ubatan ini adalah untuk mencegah tubuh daripada membuat adrenalin hormon.

Sentiasa memantau keadaan anak

Untuk mengawal tekanan darah tinggi pada anak anda, anda boleh mengikuti tip berikut.

Mengawal masa mereka untuk menonton TV atau bermain permainan video mahupun sebarang gajet
.

Buat pelan diet.

Galakkan anak anda melakukan senaman secara teratur. Semak tekanan darah anak seperti yang diarahkan oleh doktor.


Rasa Macam Ada Bengkak Dalam Hidung? Ia Mungkin Tanda Sinus Yang KRONIK!

Ada individu yang mengalami masalah bengkak dalam hidung namun tidak menyangka bahawa ia mungkin adalah perkara serius.

Ini kerana ada yang akan beranggapan bahawa ia hanyalah
disebabkan mukus atau tahi hidung
 yang terkumpul dan tersumbat.

Persoalannya, apa punca
hidung bengkak di luar
atau sebaliknya ini terjadi? Adakah ia sebenarnya satu petanda jangkitan yang kronik?

Untuk mengetahui jawapan tentangnya dengan lebih lanjut lagi, ayuh sama-sama kita semua ikuti artikel ini!

Untuk mendapatkan lebih banyak informasi tentang Kesihatan ENT, anda boleh klik
di sini
.

Apa maksud bengkak dalam hidung?

Untuk pengetahuan anda, kebengkakan dalam hidung adalah berpunca daripada
sejenis kondisi bernama sinusitis
.

Kondisi ini akan mengakibatkan tisu dinding sinus di dalam hidung membengkak disebabkan oleh jangkitan kuman.

Jangkitan sinusitis ini juga akan
 mempunyai beberapa tahap iaitu:

Akut
– Berlangsung selama 2 ke 4 minggu

Sub-akut
– Berlangsung selama 4 ke 12 minggu

Kronik
– Berlangsung selama 12 minggu dan ke atas

Selain kewujudan kebengkakan dalam hidung, penderita juga mungkin akan mengalami simptom seperti berikut:

Sukar bernafas

Hidung bernanah

Hidung berair

Hidung tersumbat

Hilang deria bau

Batuk

Selesema

Demam

Persoalannya, apa punca yang mendasari kondisi ini berlaku kepada ruang nasal anda? Sila teruskan membaca untuk tahu ya!

Apa punca bengkak dalam hidung?

Seperti yang telah kami nyatakan di atas tadi, keadaan kesihatan ini disebabkan oleh jangkitan kuman pada ruang nasal.

Jangkitan ini boleh didapati daripada kuman yang berada pada
persekitaran khususnya yang kotor dan penuh
 dengan alergen.

Dalam pada itu, jangkitan
sinusitis mungkin akan lebih mudah terjadi
 dan makin memburuk akibat beberapa kondisi lain termasuklah:

Hidung penuh dengan mukus

Masalah asma

Alahan rhinitis

Polip rongga nasal

Septum hidung bengkok

Kebiasaannya, kondisi ini adalah tidak berbahaya dan akan sembuh dengan sendiri jika masih di tahap akut dan sub-akut.

Pun begitu, lain pula ceritanya jika ia telah berada di tahap kronik kerana pengambilan ubatan dan rawatan doktor adalah diperlukan.

Disebabkan itu, adalah sangat penting untuk kalian merawat dan mencegah masalah ini daripada terus berlaku dan berulang.

Apa yang boleh dibuat untuk merawat & mencegah?

Meskipun kami kata ia bukanlah satu masalah yang begitu serius, perhatian perubatan masih diperlukan untuk mengelakkan komplikasi lain.

Pertama sekali, sila berjumpa doktor untuk diagnosis masalah ini bagi menentukan
sama ada ia sinusitis atau tidak
 serta tahap keterukannya.

Selepas itu, barulah mulakan langkah untuk merawat dan mencegah masalah ini.

Untuk merawat masalah ini daripada terus berlaku…

Untuk merawatnya, doktor mungkin akan menyarankan
ubatan untuk mencuci rongga hidung
 jika masih di tahap tidak kronik.

Namun harus diingatkan bahawa ubatan ini tidak boleh digunakan lebih daripada 3 hari kerana mungkin wujud kesan sampingan yang lain.

Jika sudah teruk, doktor mungkin akan
meminta anda untuk mengambil antibiotik
 serta mendapatkan rawatan menggunakan wap.

Dalam beberapa kes pula, doktor juga mungkin akan memberikan steroid untuk menyembuhkan kondisi bengkak dalam hidung.

Untuk mencegah masalah ini daripada terus berulang…

Mungkin tidak wujud sebarang cara khusus untuk mengelakkan jangkitan kuman lantas menyebabkan kebengkakan dalam hidung.

Ini kerana kita semua sudah pasti
 terdedah dengan persekitaran yang kotor
 terutamanya jika kalian menginap atau bekerja di kawasan tersebut.

Namun ada beberapa cara yang kalian boleh cuba untuk mengelakkan jangkitan ini terjadi iaitu:

Sentiasa memakai pelitup muka

Kerap mencuci tangan dengan air dan sabun

Jangan menyentuh muka dengan tangan

Tidak merokok dan berada dekat dengan perokok

Jauhi segala perkara yang boleh mengakibatkan alahan

Sekiranya masalah ini dibiarkan tanpa anda merawat dan mencegah, sinusitis mungkin boleh membawa kepada
jangkitan tulang, jangkitan otak serta meningitis
.

Oleh itu, segeralah bertindak sekiranya anda mulai perasan ada simptom bengkak dalam hidung dengan berjumpa doktor sesegera yang mungkin.


Ingin Raikan Birthday Si Manja Dalam Tempoh PKP? Nah, 7 Idea Untuk Dicuba

Setiap kali tiba sambutan hari lahir anak pastinya menyeronokkan, tetapi berbeza keadaannya pada tahun ini. Jadi bagaimana cara meraikan hari jadi anak supaya tetap meriah walaupun ketika Perintah Kawalan Pergerakan (PKP)?

Untuk mendapatkan lebih banyak info tentang Keibubapaan, sila dapatkannya
di sini.

Sambutan hari lahir anak

Untuk menjadikan sebuah sambutan hari jadi si kecil meriah, biasanya anda akan meraikannya dengan menjemput ahli keluarga serta rakan-rakan rapat si kecil. Namun situasinya berbeza pada waktu
penularan COVID-19 ini.

Sepanjang tempoh PKP ini sudah tentu anda tidak boleh mengadakan sambutan hari lahir dengan meriah
, tetapi itu tidak bermakna si kecil tidak boleh bergembira.

Eh, ada ke cara meraikan sambutan hari jadi ketika
tempoh PKP ini
? Sudah tentu ada cara yang boleh ibu bapa lakukan.

7 idea sambutan hari lahir anak

Sebagai individu dewasa, anda pasti boleh memahami jika tiada sebarang sambutan sempena hari jadi anda, apatah lagi ketika
tempoh amalan jarak sosial ini
. Tetapi situasinya berlainan dengan si kecil.

Mereka tentu mahukan 1 sambutan yang menyeronokkan, walaupun tidak dihadiri oleh tetamu lain. Apatah lagi terpaksa duduk terperap di dalam rumah sahaja, sudah tentu mereka ingin bergembira.

Jadi berikut dikongsikan cara meraikan hari lahir anak yang boleh dicuba:

1. Kejutan belon

Jika si kecil gemarkan belon, pastinya cara meraikan dengan kejutan belon adalah sesuatu yang menyeronokkan.

Mungkin dalam tempoh PKP ini anda sukar untuk mendapatkan belon dengan gas helium untuk membolehkan belon terapung di udara, tidak mengapa. Anda boleh membeli belon biasa dan tiupkan sahaja.

Anda boleh hiaskan ruang tamu anda dengan sejumlah belon atau mencipta ‘air terjun belon’ di pintu bilik tidur mereka, sebagai kejutan. Tetapi tidak tahu caranya?

Lekatkan pita pelekat di bahagian terbuka plastik beg sampah (pastikan bersih) pada pintu bilik tidur serta pada bahagian siling. Isikan dengan belon dan letakkan pelekat agar belon tidak terkeluar

Apabila mereka ingin membuka pintu, pelekat pada plastik beg akan tertarik dan terjadilah ‘air terjun belon’.

2. Lakukan panggilan video semasa sambutan hari lahir anak

Walaupun dalam tempoh PKP dan perlu melakukan jarak sosial, itu tidak bermakna segala
hubungan juga perlu terputus
 dan terhenti
. Bukankah kita sudah berada dalam era kemajuan teknologi?

Jadi anda boleh menggunakan kemudahan teknologi ini sebagai cara meraikan hari lahir anak. Dapatkan kerjasama dan persetujuan daripada ibu bapa kepada rakan-rakan si kecil untuk melakukan panggilan video.

Panggilan video bersama ahli keluarga rapat seperti
datuk dan nenek
 mahupun sepupu yang rapat dengan anak juga idea yang baik.

Minta mereka menyanyikan lagu ‘Happy Birthday’ kepada anak atau berikan ucapan sempena hari lahir mereka.

Baca juga:

Anak Nak Makan Kek Tapi Ada Alahan? Nah, Cuba Resepi Kek Hari Jadi Bebas Gluten!

Adakah Meluangkan Masa Terlalu Kerap Dengan Anak Mendatangkan Mudarat?

Parents, Ajar Anak 6 Batasan PENTING Ini Semasa Berkawan, Baik Untuk Mental Mereka!

3.
Scavenger Hunt

Sekiranya anda sudah
membelikan hadiah
 buat si kecil, apa kata jadikan ia sebagai 1 sesi pemburuan hadiah. Bagaimana?

Anda boleh letakkan hadiah di tempat yang tersembunyi dan meminta mereka mencarinya. Untuk menjadikan ia lebih menyeronokkan, jadikan ia seperti pencarian harta karun (
treasure hunt
) dengan menyediakan peta sebagai petunjuk.

Tetapi pastikan anda tidak meletakkan hadiah di tempat yang berbahaya atau sukar dicapai, okay?

4. Family Slumber Party

Cara meraikan ini mungkin sesuatu yang jarang dilakukan tetapi anda boleh mencubanya.
Slumber party
biasa dibuat di negara barat, yang
melibatkan rakan-rakan si kecil berkumpul dan bermalam di rumah anda atau salah seorang rakannya.

Anda boleh meletakkan bantal yang banyak dengan selimut di ruang tamu dan berseronoklah.

5. Lakukan sambutan hari lahir anak dengan menonton filem

Seandainya anda mahukan cara meraikan yang lebih ringkas,
menonton filem
 bersama mungkin pilihan terbaik.

Berikan peluang kepada si kecil untuk memilih filem yang ingin ditontonnya dan jangan lupa untuk menyediakan snek ringan untuk dikunyah bersama. Mahu lebih seronok, cuba tutup lampu dan ia memberikan suasana seperti dalam panggung wayang.

Anda
 bukan sahaja menggembirakan anak, tetapi aktiviti sebegini pastinya dapat
mengeratkan lagi hubungan
 sesama ahli keluarga
. Cubalah!

6. Hari kebebasan

Sempena sambutan hari lahir anak, memandangkan tidak banyak aktiviti yang boleh dilakukan dan sudah tentu anda tidak boleh membawa mereka keluar, apa kata berikan ‘hari kebebasan’ buat mereka.

Untuk 1 hari yang istimewa ini, beri peluang untuk si kecil lakukan apa yang dia ingini, seperti makan aiskrim ketika sarapan,
menonton filem atau kartun
 untuk tempoh 4 jam tanpa henti atau apa sahaja selagi tidak memudaratkan mereka.

Kalau anda ingin membuat pesanan makanan, mungkin anda boleh memberikan si kecil kelonggaran untuk memilih makanan yang diingininya.

7. Buat kek dan hidangan makanan istimewa

Si kecil suka menolong anda di dapur? Apa kata anda
hasilkan kek bersama
? Atau mungkin anda boleh memintanya untuk membantu anda menyediakan hidangan makanan istimewa untuk dimakan bersama?

Jika sebaliknya, anda boleh hasilkan
kek kegemaran
 dan menjadikan ia sebagai kek sambutan hari lahir anak.